text:
Puniki paingetan kayang wekas saking pakardin ipun I Dugdug muah I Gera malih wenten kaponakan ipun mawasta I Marga. Ipun sareng nakenang ring pangodah ipune buat indik Yang-Yang kaluuran ipune ring nguni.
Ananging geng ing ampun ring Yang-Yang kaluuran sami, ulun anambat nama ning lauuran, tan kena ulun ring ila-ila tulah sarik, luput ing upadrawa Sang Tabeya Nama Siwaya, Swastyastu Awignamastu nama sidam. Moga Sang kaluuran aweh nugraha, dirgayusa, paripurna, mangkana pamintasih Sang ngulun ring Sang kaluuran.
Sapuniki critane nguni duk jerih tepi siring Baline kangin, krane jerih nakutin suaran bebende ring prau, katah desane sapunika rarud pacalagcog, kadadosan rauh ring desa Tlepud wengkuan Tegalalang sareng roras kuren. Wenten sakeng Sukadana muah Bugbug, Metra. Sareng roras kuren punika, pinaka prajuru tan len I Nengah Bedil sakeng Sukadana pecak. Sampun kasuen irika wenten manah I Nengah Bedil pacang ngwangun pura pasimpangan Betara ring Gunung Basukih, anut sami, samput puput pura punika, kewanten turus idup tekeng panyengker, puput rauh ring makekelud.
Dados mawetu manah keweh sareng sami reh tan wenten prabot pamacul muah sikepang mayuda. Raris I Nengah Bedil manunas ica ring Pura Tengah punika, budi dena ening tur mawida widana. Yan mungguing pinunas I Nengah Bedil mangde wenten Pande rauh. Critanan ring Desa Srokadan wewengkon ring jagat Bangli, wenten Pande pradnya ring gae. Wireh panitah ing Hyang, jeg kadi kaselir manah ipun, raris mapiorah ring meme bapa muah ring nyama sami, jumah apang becik, tiang ngalih karya ka gunung. Masaur meme bapa tekeng nyama sami, nanging yan saking jati muah nora wenang lali ring tingkah, paweh ipun i bapa. Yen mungguing I Pande punika sampun pisan adung lanang isteri, malih mapanganten wau-wau. Jeg mamargi das rahina lanang isteri, mamakta prabot Pande rangkep tekeng pangububan. Critanan I Nengah Bedil sampun puput rahina panunas icane, taler tan wenten ciri yan pangidep ipun I Nengah Bedil, malih ngawit manunas ica saking rahina tugtug ing wengi, sewusan mapeningan malih ngredana, taler ring Pura Tengah raris mangredana teher swecan Ida Sang Hyang Widi. Sawetara dauh tiga rauh I Pande lanang isteri sregep bebaktane, katah anak mamanggihin, tan wenten metaken, wireh dewek tan bisa ngraos. Gelis rauh ring jaban Pura Tengah punika, raris I Pande mararian. Katah rencangne I Nengah Bedil nyambatin dane mangde wusan mangredana, puniki wenten Pande rauh tur mamakta prabot Pande megenep.
Irika I Nengah Bedil tumuli wusan, gelis dane ka jaba angenurasa ka lawan Sira Pande; ”Inggih Jero Pande, pidaging titiang nawegan pisan, puniki jerone sakeng dija?. Malih palungane pacang kija?”.
Masaur I Pande punika: ” Inggih titiang wit saking desa Srokadan, yan mungguing pangungsian titiang wantah desa Tlepud”.
Raris masaur I Nengah Bedil: ”Aduh, sadian tiange, wit tiang saking nunas ica ring Pura isiki, mapinanas mangde wenten Pande rauh, kapinanggen pinunas tiange; Inggih Jero Pande, sampunang panjang raoasan”.
Masaur I Pande: ”Inggih, tiang taler nunasang puniki jerone sapa sira, yan sudra kalawan mabangsa singgih, malih sami-samine?”.
Mangucap I Nengah Bedil: ”yang iriki sami nenten wenten mabangsa singgih, tiang iriki nitah krama desane driki, mungguing tiang mawasta I Nengah Bedil”.
”Inggih Jero Nengah , tiang nora tulak ring raos Jero Nengahe”.
”Iring Jero Pande mantukan, wih to cai pada aba prabot dane Jero Pande mulihanjumah genahang”.
Sampun telas kabakta Jero Nengah raris budal sareng Jero Pande lanang isteri. Sampun ngwehang pasaguh, raris ngucap I Nengah Bedil ring bekalane: ”Ne nyanan petenge apang teka ajaka ngraos”. Masinggih bekelane.
Risampune wusan manamiu I Pande, pada teka bekelane.
Mangucap I Nengah Bedil ring I Pande: ”Inggih Jero Pande, sapunapi antuk mapikayun mangkin, mangde nyidayang prabot akeh”.
Manimbal I Pande: ”Yen kapatut atur tiange, besi muah waja, malih kikir tumbas, besi waja apang katah”.
Irika I Nengah Bedil ngengkenang luas ngetak jaran kekalih, sampun mamargi. Wenten nyujukang prapen ring jaban pura punika, gelis puput. Sesampune tigang dina rauh besi waja punika, raris nunas ica ring pura sareng sami, rauhing I Pande ngbakti mangda karayuan pakaryane, raris makarya, mungguing pangayah katah. Sami pada kapitemes makaryane maendahan besine; wenten tipis cengker; tigang dina pupun serampang limolas.
Pangucap I Nengah Bedil ring I Pande: ”Jero Pande, ane benjang ngiring ngwangunang pajenengan”.
Masaur I Pande: Inggih Jero Nengah, napi pajenengane kadadosan antuk tiang ngmarginin muah ngmanohin, tiang nora tulak”. Sampun dinane benjang, raris makarya upakara tetep sami, dadi kasarswaten tingkahe makarya. Tigang dina puput.Alit asiki, sampun pinasupati ring pura saha widi widana.
Kadadosan wenten manah pangabih-pangabih I Nengah Bedil punika pacang negarang pajenengane, wenten kanten kedis cangak ring kayune ageng, raris dagingin obat tur kapatitis paksine punika. Wawu masuara wiakti makerug suaran pajenengane, jeg rauh paksi cangake punika ngbetbet, keni kadakep. Yan pangidep I Nengah Bedil muah pangabih sami, tuah nyiriang kasiden pinunase. Sampun mandel pisan sareng sami.
Kadadosan katengger saking desa Timbul muah Kedisan, adung pikayun desa punika pacang mamaling bedil punika, sampun keni kamaling. Dadianya tan purun mangraksa, asing genahin geseng. Malih wenten anak saking timbul kahyangan apang aturan pajenengan Tlepude ka Pura Tengah. Yan tusing enyak ngaturang dinane jani, duka Ida Bhatara ring Pura Tengah apan Ida Bhatara Ring Gunung Basukih rumaga Bhatara ring Pura Tengah. Tan urung basmi denira.Dados kaancuk olih paangan nyuh sudamala madaging api latu, nora karasa kebus, sang katapak punika; dados meweh pangrasane ring Timbul muah Kedisan, nyanan nglingsiran jalan aturang.
Critanan ring Desa Tlepud sami sedih mamangenang reh pajenengan ical, kocapan ring Kedisan, dadi masaur I Pande: ”Inggih Jero Nengah, yan sampun sareng-sareng mapaksa, tiang ngiring”.
Masaur I Nengah Bedil: ”Mangkin dumum yan manah tiang, yan gumati waneh Ida Bhatara Sesuhunan manjaking tiang sareng sami, banggiang, tan surud tiang ngamanahin”.
Risampune lingsir tandua rauh anak saking Timbul muah Kedisan mamakta pajenengane tur kalinggihang ring Pura Tengah. Dadi katah manelokin minakadi I Nengah Bedil muah para pangabih.
Serauhe ring pura mangucap Ki Prajuru Timbul Kedisan: ”Inggih Jero Nengah pdaging ampura ugi tiang, kadadosan purun prasangsa ring Widi malih ring jerone sami, sapunapi nggih ledang tan ledang?”.
Masaur I Nengah Bedil, alus pangucapne reh marasa kaisian: ”Inggh Jero Wayan Timbul muah Kedisan, wireh tiang ngandel Sesuhunan tiang, punika awinan tiang nenten purun ring Widi. Yan mungguing manah tiang saking liang, makanti ring Jero Wayan”.
Manimabal I Prajuru Timbul muah Kedisan: ”Yan mungguing ane ka Widi, tiang sampun nunas ica pisan, tiang durung puput pinunas ican tiange, ane benjang tiang malih mriki maturan peneduh”.
Saure I Nengah Bedil: ”Inggih tiang saking liang pisan”.
Raris Prajuru Timbul Kedisan amit budal.
Critanan dinane benjang risampune lingsir rauh banten saking Timbul Kedisan, luire banten peneduh sadulre, majauman solas wadah. Katah Prajuru Tlepude irika minakadi I Nengah Bedil.
Pataken I Prajuru Kedisan: ”Inggih Jero Nengah sapa sira patut sumengun Ida Bhatara iriki?”.
Masaur I Nengah Bedil: ”Inggih tiang puniki Jero Nengah, saksiang aturan tiange, luire banten peneduh malih jauman makaduluran ngantukang Ida Bhatara ka palinggihane mula. Inggih kawenten sareng sampun sami nengga, raris mangredana, sarwi manyaksiang banten punika”.
Risampune puput kaatur, dados wenten raos I Prajuru Timbul muah Kedisan ngajakin prajurune ring Tlepud pada nyaksiang raga, nora dadi mamusuh-musuhan, mangde puput makanti, mangda Ida Bhatara iriki nodya. Puput pada suka.
Mangucap I Nengah Bedil: ”Inggih Jero Wayan, puniki bantene sampun puput prasida kaatur, mrika bakta budal”.
Masaur Prajuru Timbul muah Kedisan: Sapuniki Jero Nengah, yan mungguing aturan tiange, wantah kapatut budal, puniki tiang gumanti ngaturang ring Jero Nengah mangde wenten tunase ring panjake iriki, amunika puput tiang pamit”.
Risampune budal Timbul muah Kedisan, kari lungsuran jauman lelima, wadah ring suci asiki.
Raris mangucap I Nengah Bedil: ”Wih, orahin timpale makejang nunas lungsuran ka Pura. Sami rauh, sami polih lungsuran.
Irika I Nengah Bedil ngraos ring krama desane: ”ne bin mani, ngayah ka Pura lakar makarya pakekeludan di Pura”.
Mungguing krama desane nora tulak, dadi sami mawetu manah liang. Risampune dinane benjang, tedun krama desane makarya banten pakekludan, gelis puput raris kapuja-puja antuk I Pamongmong seantukan ane kaicalan pajenengan, sampun rauh malik.
Ring sampun puput karya pakekeludan, wenten raosne I Nengah Bedil ring krama desane: ”kenken baan jani marep ring dane Jero Pande”.
Sareng sami misarayang raos dane I Prajuru: ”Nah lamun Keto”.
Maucap I Nengah Bedil ring I Pande punika, ”Inggih Jero Pande awinan tiang maumang desane, seantukan Jerone sueca kalangkung-langkung, gumanti Jerone ngicen mreta, Jero Pande maka dadi ramarena desane iriki, ne mangkin wenten ganjaran tiang ring Jero Pande, carik asikut magenah dauh Tlepud punika, jinah limang ringgit, maweweh anak luh asiki”.
Kadadosan masaur I Pande: ”Inggih Jero Nengah, awinan Jerone ngincen carik muah jinah dening tiang sampun puput nyaturateng ring Jero Nengah, yan malih tiang nunas carik mmo kalintang tiang.” Manimbal I Nengah Bedil; ”Jero Pande sampunang asapunika yan punika mawasta ganjarang desa, sakewanten tiang ngraosang, nora wenang tulakang ganjaran punika, malih carik ganjaran punika tan wenang ucah acih, sakewanten Jerone magenah ring wewengkon ing Tegalalang, Jerone nguasa carik punika sinema-sinemu”. Rarais kasaksiang ring Ida Bhatara di Pura Tengah, krama desane sami ngiringan.
Wenten malih raos Prajurune ring I Pande: ”ne benjang pacang ngawitin makarya besi tumbak, inggih”. Sampun dinane benjang raris makarya, tigang dina puput besi tumbake limolas; malih makarya arit caluk, tigang dina puput caluke limolas, dening pangayahe katah, wenten mangebugin, wenten mangikir.
Malih raose I Prajuru ring I Pande: ” Inggih Jero Pande, ane tigang dina punika kocap dewasa becik anggara paing nuju tanggal ping kutus, ayu magae keris”.
Nggih risampun anggara anggara punika epot dane I Prajuru katah makarya banten panunas ican pacang nunasin Ida Bhatara Pajenengan, puput banten punika raris madadaban makarya keris; dadi I Pande kasaraswaten pisan, kalih dina puput keris punika raris pinasupati. Duk punika wenten tambililingan matinggah ring muncuk kerise punika, sing ngantenan pada ngawok, wantah maciri pisan pajenengane.
Risampun kasuen, I Nengah Bedil mawetu budi momo tur ngarah bekelannyane apang sregep magegawan lakar nguug Pujung Anyare; sampun pajenengane kali kaagemang kari ring palinggihan. Raris kauug Pujung muah Kebon Jaka tan purun mapaksa, kaon sepisan. Sampun kagenahang pacek pakukuh ring Pujung. Dadi to wenten manah I Pande dados pacek pakukuh ring Pujung; ledang I Prajuru tur dane ngarah desane ring Tlepud ngembus prapene di jaban purane tur jujukang di Pujung. Critanan gelis puput mungguing kubu muah bale paturon sampun magenep saking patulung dane Jero Nengah muah saking Pujung katah matulung. Sampun ipun I Pande jenek ring Pujung sekurenan, dados wenten manah I Prajurune ring Pujung I Pande punika kawehin anak luh, sampun sami adung. Sampun kasuen magenah ring Pujung, kurenan I Pande makatetiga sampun pada ngelah pianak.
Kurenan mula ngelah pianak paling kelih:
- I Bongkok,
- I Bobol,
- I Bugbug,
- I Tatak,
- I Rarud,
- I Lulu,
- I Metu.
Kurenan saking Tlepud ngelah pianak
Kurenan saking Pujung ngelah pianak
Kocapang ring Tlepud ne mangkin, tan len dane I Nengah Bedil wireh jagate empet sami keweh pacang ngaturin pesesiwan, dadi ta dane I Nnegah Bedil ngengkenang luas nades ka Gunung Agung mapinunas pasesiwan; sampun segenep ing upakara critanan mamargi sareng kalih. Serauhe irika raris maturan banten panunas ican, dadi labda karyane wenten panugraan Hyang, kaicen wayang lelima, luir wayang punika;
- Darmawangsa tembaga,
- Bima besi,
- Arjuna emas,
- Nakula Sahadewa selaka.
Yen mungguing panugrane: ”Ene suba anggon pasesiwan, kewala masedanabanten suci genep, yeh asibuh, wayange ento wangsuh wajikin, puput puput panugraan manirene”.
Raris matur bakti mapamit, kadadosan tan pangitungan pamargine, kamben, sabuk nganti setset serauhe ring Pura Tengah, raris kapendak. Dadi mapikayunan bale palinggih barak sampun kaadnyanin. Irika I Nengah Bedil pacang nyaratang ngaryanin pura.
Raris dane ngonkon bekalan danene karaos ring I Pande punika, serauhe drika tumuli mapajar: Nggih Jero Pande, wenten raos dane Jero Nengah, ne benjang apang makarya patuk apang katah, nggih sapunika”.
Sampun dinane benjang lunga Jero Nengah tur mairingan pangayah Pande, raris makarya. Wenten raos dane I Nengah Bedil: ”Puniki Jero Pande, tiang nunasin Jero patuk selae, yan kari besine Jero ngambil, malih wenten atur tiang mangde Jerone srek nabdabang Pura pasembahan. Tiang ngluputing Jerone ngayah ring krama pura limolas dina”.
Masaur I Pande: ”Bas momo tiang, Jero Nengah uaihin malih wireh desane pacang magetek makarya”.
”adasa dina Jero Pande polih luput saking makaryane ring pangawit”.
”Nggih”.
Raris budal dane Jero Nengah.Crita makarya patuke tigang dina, puput patuk selae; besine kari masisa akidik, pajar sang ngayahin makaryane; ”puniki Jerone ngambil tiang nguningang ring Jero Nengah”.
Sampun kauningan. Raris I Pande punika wireh pianake sampun pada kelih , raris makarya patuk, benjangne raris ngandik paras sareng tiga, I Bongkok, I Temelung muah I Srengga, dados tan polih paras telah elung, raris katunasang ring kahyangane, wenten baos ”inan parase penekang malu”. Wireh tan uningin punika malih ngandik paras sareng tiga. Dadi ta I Srengga mamanggihin paras ngempulukan kaki topo tur madaging besi, raris babakta parase punika ka pura, tur kacongcong ngrereh besine punika; keni besi tumbak canggah lima, punika kawastanin bajra mangge pangawin. Sesukat punika ngempug paras nora elung-elung, akeh wenten paraas. Wenten nembok ring panyengker, wenten ngereh paras. Gelis puput panyengkere, pajeneng-pajenengan raris kawangunang katah patulunge, sesampune puput palinggih-palinggih sami.
Critanan mangkin
- I Bongkok nyuang anak luh ke Jasan, kaluuran I Krupuk.
- I Bolbol nyuang anak luh ke Bon Jaka, odah I Genyem.
- I Bugbug nyuang anak luh nyuang anak luh ka Pujung, soroh I Geban.
- I Tatak nyhuang anak luh ka Belong, odah I Mangku Belong.
- I Rarud nyuang anak luh ka Tegal Suci soroh I Bakat.
- I Lulu nyuang anak luh ka Sapat.
- I Metu nyuang anak luh di Pujung soroh I Jangkreng.
Malih nyame len meme,
- I Temelung nyuang anak luh Pande ka Srokadan.
Malih len meme,
- I Srengga nyuang di Pujung Kelodan.
Sampun pada ngelah pianak, I Bongkok manak
I Bolbol manak
I Bugbug ngumbang ka Mawang, katah pianak.
I Tatak manak
I Rarud manak luh-luh
- Ni Gamplek,
- Ni Rembun,
- Ni Romplok.
I Lulu manak
I Metut tan manak, ngidih Ni Bangking ngelah pianak
Len meme I Temelung manak
Saneh meme I Srengga manak
- I Edeng
- I Glolok,
- I Gomong,
- I Piret.
Critatan Ida Cokorda Anom melinggih ring Tegal Suci pintel baktine ka Gianyar. Dadi Cokorda nyepih nyepih panjakring kuuban Sebatu muah Taro mangda wenten pakandelan satak. Risampune puput raris kauug antuk Gianyar, Ida Cokorda tan purun pamaksa dadi kaon sepisan. Panjake keh kairid pacang kagenahang ring Tohpati. Wau rauh ring Gianyar dados Anak Agung ring Serongga nunas I Pande punika kalugra ring Gianyar. Mungguing I Pande punika I Bongkok, I Tatak, I Rarud malih lian meme I Temelung, punika pecak megenah ring Tegal Suci, ”Inggih titiang seiring magenah ring Serongga Kelod sareng pianak somah”.
Ri sampune mategtegan I Bongkok muah I Temelung nyapnyap ring manah reh pasungsungane sampun mangadeg. Dadi masengketa pajalane ka Pujung apang enu peteng. Risampune mamargi sampun rauh ring Tegalalang tanggu balerne, sampun endag surya. Dados wenten kapanggih tapel tetiga malih keris mawurangka malih pratima emas gampel magelut, makebat kasa anyar, makekereb wastra poleng ring benengan jaban pamrajane. Raris kasambut kapundut sarwi mamargi.
Dados wenten pangandeg anak saking Tegalalang. ”Jero sampunang mamargi, becik jantos dumun”.
Gelis anake punika nguningang ka puri. ”Buat pawecanane ring puri, jalan tunasang, pedekang ditu, upakara uli puri”.
Crita gelis puput dedukun rauh raris mamedek. Baos ring papedekan ”tuah tusing ada kapaica dini, tuah kapaica ring sinyambut. Yaning ento tapel Anomane maka tetelu apang aturang ka Pura Tengah. Yan kerise muah emas gampel magelut kapaica di puran Pande-ne wenang dadi panyungsungan Pande. Puput amunika”
Raris I Pande sareng kalih mamargi mangungsi ring Pura Sesuhunan ipune. Serauhe drika akeh panyaman ipune ka pura, sami pada matakon apa ene kapundut. Masaur I Bongkok muah I Temelung: ”Ene nyama makejang, kenken ban jani, ene tiang polih nyambut keris muah pratima emas gampel magelut, yan kabaos di pasembuan di Tegalalang tuah Ida mapikayun apang dadi pasembahan I Pande. Yening tapele ene apang aturang di Pura Tengah. Keto raose di pepedekan. Nah yening beneh munyin tiange melah tunasang dini di Pura. Tiang nganginang jani ka Tlepud mamundut tapel Anoman muah Mredah, Twalen”.
Makekereb wastra poleng raris mangojog ka Pura Tengah . Serauhe ring Pura Tengah katah pada manelokin makadi dane Jero Nengah.
Angucap dane Jero Nengah: Ngih Jero Pande, dija keni puniki ?”.
Masaur I Pande sareng kalih: ”Nggih Jero Nengah puniki tapel keni sambut tiang ring jaban merajane tanggun Tegalalange kalerne, kapasembuang ring pamerajan punika wantah kapaica ring Pura Tengah, pdaging Jerone mangkin, yan kapatut atur tiange becik tunasang ring pura iriki. I Nengah Bedil mamatutang pisan gelis dane ngenkenang makarya banten pamendak muah banten pamedek. Sampun puput banten punika raris nunasang, raose ring pepedekan wantah Bhatara ring Gunung Agung mapaica tapel wayang wong,
”nah ene sambungin apang genep”.
”Inggih titiang ngiring”.
Wusan mamedek wenten paica panamiu I Pande. I Pande nunas, sarwi mapamit, kaucap I Nengah Bedil:”Nggih mamargi Jero Pande pang becik”.
Serauhe ring Pujung napetang sampun mamedek ring Pura, pateh baose wantah Ida Bhatara ring luhur mapaica pratima apang ada sungsung di kahyangan Pande –ne. Puput punika.
Dadi mangucap I Pande lingsir: ”nah cai-cai makejang sedeng dabdabang awak caine, I Bongkok tunsang pawintenan, buine yan tuah nyidayang ngaturang sesapuh muah ngenteg linggihang nanging budi astiti anggoang”.
Dadi ada raos di Pujung: ”Nah beli kemu mulih ka Serongga, itungang jumah, yen nyidayang celeng aukud maji nem tali, baas pada limolas patan, pipise ento beliang bebek aji telung tali, beliang taluh aji siu”.
Katari sami, ”Nah nyidayang amontone”.
Critayang ring Pujung buat panugrane di Pura Tengah ring purnamaning sasih kapat ayu amuja dewa, mungguing dina punika malih limolas dina. Prareman nyamane jalan saratang buat pangambilang karyane, malik sumpah, mlaspasin malih masesapuh, ngenteg linggih.
Malih pitung dina karya, wenten paneteg saking Pujung ka Serongga: ”Ken-ken beli-beli pada nyidayang buka raose jumah kaja?”.
”Nyidayang amonto”.
Lamon keto apang kemu ngajanang bin pitung dina ngalingsirang luh muani ajak makejang, beli lakar kalahin tiang”. Sampun dina karepang mamargi luh muani saha babaktane, sampun ring dina pacaruane muah mlaspasin, rauh ring karya masesapuhane muah pangenteg linggihan, mungguing bantene kaluur amadya, buat panglungsure asedengan. Dening manahe sareng sami astiti bakti, dadi mawetu liang. Risampune wus manyimpen raris mangepah lungsuran, wenten suaran I Prajuru buat makemite abulan pitung dina ”depang nyamane dini”. Puput punika.
Yan I Pande ane ka Tlepud ring nguni kapernah ka pekak antuk I Krewag, I Rekon, I Dabdab. I Krewag manak I Geger, I Pageh. I Rekon manak i Genjot, I Gejir. I Dabdab manak I Rupet. Ring Pujung I Bolbol manak luh idyange anak muani ka Kebon manak . . . . panak punika I Minyeng, I Mikleng, I Kunyuk, I Puji. I Minyeng manak I Sleseb, I Madel. I Mikleng manak I Alon. I Dabdab. I .... manak I Lauh, Ni Lusih, I Lalai, I Puji ngidih Ni Lusih. I Lulu manak I Muring. I Muring manak I Glimbeng, I Gliwir. I Glimbeng, I Gliwir kesah ke Perean. I Glimbeng manak I Wirya. I Gliwir manak I Krebet. I Metu Metu ngidih kabaneh ngelah pianak I Klepus. I Srengga manak I Edeng, I Glolok, I Gonong, I Piret. Ne ka Serongga I Bongkok manak I Jering, Ni Badeng. I Jering manak Ni Kowat, I Kanta, I Mutran. Ni Kowat kabaneh dani Men Rangkus. I Kanta mana I Redut, I redat, I Pageh, len meme I Pineh, I Silur, I Glebag. I Mutran manak Ni Itep, I Ruma. I Tatak manak I Grandung, Ni Lantas kabaneh dadi Dadong Giret. I Grundung manak I Monggol, I Monggol manak I Mintar, Ni Molog kabaneh dadi Men Londos, muah Ni Remi kabaneh dadi Men Inggihan, malih I Taku. Malih I Monggol nyuang anak luh adin I Linggar, manak Ni Wesni, I Tambun. I Rarud manak luh-luh Ni Gemplek, Ni Rembun, Ni Romplok. Ni Gemplek dadi Men Kowat, Kanta Mutran. I Grundung nyuang anak luh dadua Ni Badeng muah Ni Rembun. Ni Badeng manak Ni Mongkrog, Ni Sasar, Ni Walih, I Tindih. Ni Rembun manak Ni Trembes kajuang baan I Rena dadi bapan Krempiang. Ni Trebes maadi I Monggol manak I Mintar. Ni Romplok kabaneh dadi dadong Ni Minti. Ni Mongkrong dadi Men Lanting. Ni Sasar dadi Men Goyo. Ni Walih kabaneh dadi Men Tempeg ring Pujung. I Tindih manak I Dabdab. I Temelung nyuang ka Srokadan manak I Urip. I Urip manak I Purna manyama ring I Tana muah I Rena, I Sirna. I Purna manak Ni Lanting. I Tana manak I Debrod, I Lesit, I Lengked, I Klanci, I Punduh. I rena manak Ni Krempiang, I Budag. I Sirna manak Ni Kebek, I Padit, I Lembod. Crita sematine I Grundung, luhnyane mamadan Ni Rembun kajuang baneh manak I Krewed, Ni Croring, Ni Nyangkih. Malih balu Ni Rembun malih kajuang baneh manak Ni Ganti, Ni Konong ring Banjar Sangging. Puput amunika.
Nggih walinin critane malih, duk pintel baktine Ida Anak Agung ring Serongga ka Gianyar. Dados nyepih-nyepih panjak mangda tebel ring Serongga Kaja. I Pande Tegal Suci kasepih sareng kalih I Tatak muah I Rarud nutug pianak somah ipun. Wenten baos anake agung ring Serongga mugbug pangkune dangin puri, malih makarya titi ring jaban Pura Ulun Sui-ne. Gelisan katengger ring Gianyar kadadosan kagebug Serongga punika antuk Gianyar.
Dados wenten pikayun Ida Anak Agung ring Serongga Ida I Dewa Kapandean, lunga ka Badung sareng putra. I Tatak muah I Rarud jenek ring Serongga Kaja. Sapunika tuture nguni.
PUPUT
Sumber: Les Pande De Bali
Oleh: Jean-Francois Guermonprez 1987
Artikel yang terkait dengan Babad Pande Serongga:
demikianlah sekilas tentang Babad Pande Serongga, semoga bermanfaat.


c: text/html

text:
Pauru
1Rikala Ida Hyang Yesus ngaksi anake akeh punika, Ida raris munggah ka bukite. Sasampune Ida malinggih, parasisian Idane raris pada rauh nangkilin Ida.
2Raris Ida mapaica paurukan ring sisian Idane, asapuniki pangandikan Idane:
Indik
3“Bagia anake ane marasa teken dewekne katunan idep di ayun Ida Sang Hyang Widi Wasa, sawireh anake ento lakar muponin kawiryan Pamrentahan Ida Sang Hyang Widi Wasa.
4Bagia anake ane nandang duhkita, sawireh anake ento lakar kicen panglipur baan Ida Sang Hyang Widi Wasa.
5Bagia anake ane alap asor di ayun Ida Sang Hyang Widi Wasa, sawireh anake ento lakar muponin pasubayan Ida Sang Hyang Widi Wasa.
6Bagia anake ane bedak ngetel mabudi nglaksanayang pakarsan Ida Sang Hyang Widi Wasa, sawireh anake ento lakar kapurnayang baan Ida Sang Hyang Widi Wasa.
7Bagia anake ane malaksana kapiolasan marep teken anak lenan, sawireh anake ento lakar nampi sih pasuecan Ida Sang Hyang Widi Wasa.
8Bagia anake ane ning nirmala kenehne, sawireh anake ento lakar ningalin Ida Sang Hyang Widi Wasa.
9Bagia anake ane ngae dame di pantaran manusane, sawireh anake ento lakar kangkenin dadi putran Ida Sang Hyang Widi Wasa.
10Bagia anake ane kasangsarain uli krana nglaksanayang pakarsan Ida Sang Hyang Widi Wasa, sawireh anake ento lakar muponin kawiryan Pamrentahan Ida Sang Hyang Widi Wasa.
11Bagia cening yening kacacad, kasangsarain tur kapisunayang uli krana dadi sisian Gurune.
12Liangang pesanja keneh ceninge, sawireh Ida Sang Hyang Widi Wasa bakal mapaica pikolih maliah-liah teken cening di suargan. Krana keto masih paranabine kasangsarain.”
Indik
13“Cening satmaka buka uyah ane nguyahin gumine. Nanging yening uyahe ento ilang rasanne, kenkenang buin makehang? Pedas tusing ada gunanne sajaba kakutang tur dadi pajekjekan.
14Cening satmaka galang ane ngalangin gumine. Desa ane duur bukite sinah ngilis pesan ngenahne.
15Buina tusing ada anak ngenyitin lampu laut nekepin aji kekeb. Nanging lampune lakar kapejang di tongosne, apanga ngalangin anake makejang di umahe ento.
16Buka keto masih galang ceninge patut nyunarin anake makejang, apanga anake ento ningalin laksanan ceninge ane melah tur ngluihang Ajin ceninge ane malingga di suarga.”
Pauru
17“Edaja cening ngaden mungguing tekan Gurune ene nyadia bakal ngilangang Cakepan Torat Dane Musa muah paurukan paranabine. Tekan Gurune dongja bakal ngilangang, nanging nyadia nyampurnayang.
18Guru nuturin cening: Sanunne ada langit lan gumi, akecap wiadin akecekko pidabdabe ane matulis di Cakepan Torate, tusingja lakar ilang, kanti kayang ka pamragat gumine.
19Ento krana nyenja nungkasin salah tunggal prentahe ane matulis di Cakepan Torate, yadianja ane paling cenika, tur ngurukang buka keto teken anak lenan, ia lakar maan tongos ane paling betene sajeroning Pamrentahan Ida Sang Hyang Widi Wasa. Nanging nyenja nglaksanayang tur ngurukang sawatek pidabdabe ane munggah di Cakepan Torate, ia lakar molih tongos ane utama sajeroning Pamrentahan Ida Sang Hyang Widi Wasa.
20Ento krana pitutur Gurune teken cening: Yening kasatiaan ceninge nglaksanayang pakarsan Ida Sang Hyang Widi Wasa lebihan teken paraguru agamane muah paraanggota golongan Parisine, ditu mara cening lakar nyidayang muponin kawiryan Pamrentahan Ida Sang Hyang Widi Wasa.”
Pauru
21“Cening suba pada ningeh unduk ane kurukang marep teken leluur iragane, buka kene: ‘Edaja ngamatiang anak, asing-asing anak ane ngamatiang, ia lakar katangkilang ka pangadilan.’
22Nanging Guru mituturin cening: Asing-asing anak ane pedih teken nyamanne, ia lakar tangkilanga ka ajeng hakime. Buina nyenja ngucap teken nyamanne: Cai jlema tan paaji! ia lakar katurang ka ajeng Majelis Agamane. Buin besikne nyenja ane ngucap teken nyamanne: Cai jlema bega! ia lakar kaclempungang ka kawah nrakane, ane ngendih murub.
23Ento krana yan nuju cening maturan teken Ida Sang Hyang Widi Wasa, ditu laut cening inget, mungguing ada nyaman ceninge marasa sekel ati arepa teken cening,
24andegang malu ngaturang aturane, enggalang malu masapsap teken nyaman ceninge. Yen suba pada galang, mara lautang ngaturang aturan ceninge teken Ida Sang Hyang Widi Wasa.
25Yen ada anak nalih cening, tur ajaka cening ka pangadilan, enggalangja masapsap sanun ceninge di jalan! Apanga eda kanti musuh ceninge nyerahang cening teken sang hakim, tur sang hakim nyerahang cening teken polisine, tumuli cening celepanga ka pangkenge.
26Guru ngorahin cening: Sujatinne cening tusing bakal nyidayang bebas uli ditu, satonden cening pragat mayah utang ceninge.”
Indik
27“Cening ajak makejang suba pada ningeh tutur ane kene: ‘Edaja mamitra.’
28Nanging Guru nuturin cening: Sawatek anake ane nganengneng anak luh kanti ia makeneh teken anake luh ento, sujatinne di kenehne ia suba mamitra ngajak anake luh ento.
29Ento krana yen paningalan ceninge di tengawan ane ngranayang cening ngae dosa, luntikja ia tur kutang! Sawireh melahan cening peceng, bandingang teken enu tileh maukudan, sakewala kentungang ka kawah nrakane.
30Buina yen liman ceninge ane di tengawan ane ngranayang cening ngae dosa, getepja ia, tur kutang! Sawireh melahan cening malima aneh, bandingang teken enu tileh maukudan sakewala kentungang ka kawah nrakane.”
Indik
31“Ada masih tutur kene: ‘Nyenja ngutang somah, patut ia maang surat katerangan palas makurenan teken somahne.’
32Nanging Guru nuturin cening: Sawatek anake ane ngutang somah, sajaba uli krana mamitra, ia suba ngranayang somahne ento mamitra yen somahne ento buin makurenan. Tur nyenja nyuang anake ane palasanga ento, ia masih kadanin mamitra ngajak anake luh ento.”
Indik
33“Cening suba pada ningeh tutur ane katiba teken leluur iragane, buka kene: ‘Edaja ngelong janji! Taurja sesangin ragane di ayun Ida Sang Hyang Widi Wasa.’
34Nanging Guru nuturin cening: Yening cening ngae prajanjian, eda pesan masumpah, eda kanti bani nyambat suarga sawireh suargane ento singasanan Ida Sang Hyang Widi Wasa;
35tur eda masumpah nganti nyambat gumi, sawireh gumine ento dadi aled cokor Idane. Wiadin nyambat kota Yerusalem, sawireh kota Yerusaleme ento kota druen Sang Nata Maha Agung.
36Buina edaja masumpah aji sirah ceninge! Sawireh cening tuara kuasa nyelemang wiadin mutihang bok ceninge angan akatih.
37Yening mula tuah saja, orahangja saja, nanging yen mula tuah tusing, orahang tusing! Lebihan teken amonto kawitne uli I Jaat.”
Indik
38“Cening masih suba ningeh tutur ane kene: ‘Yen mata, apanga mata silurne, yen gigi apanga gigi silurne.’
39Nanging Guru mituturin cening: Eda pesan cening ngwales teken anak ane pelih marep teken cening! Yan ada anak namplak pipin ceninge ane tengawan, depang serahang buin pipin ceninge ane di kebot.
40Buina yen ada anak ane nalih cening di pangadilan, uli krana ia ngedotang bajun ceninge, serahangja masih jubah ceninge teken ia.
41Yen ada tentera penjajah maksa cening negen barangne majoh akilo, tegenja barangne ento kanti majoh duang kilo.
42Yen ada anak maidih-idihan teken cening, baang ia ngidih, keto masih yen ada anak mabudi masesilihan teken cening, baangja nyilih.”
Indik
43“Buina, cening masih suba ningeh tutur ane kene: ‘Tresnaja teken sesama, nanging dulegja teken satru.’
44Nanging Guru nuturin cening: Tresnainja satrun ceninge, tur astawayangja anake ane nyangsarain cening.
45Uli krana pakertin ceninge ane buka keto, cening bakal kangkenin putra baan Ajin ceninge ane di suargan. Sawireh Ida Sang Aji suba sueca ngendagang surya buat anake ane melah pakertinne muah anake ane corah. Ida mapaica ujan teken anake ane sadu muah teken anake ane matingkah dura cara.
46Apa pikolih ceninge ane bakal tampi cening uli Ida Sang Hyang Widi Wasa, yen cening tuah nresnain anak ane tresna teken cening dogen? Kaden juru duduk pajege masih malaksana buka keto.
47Buina yening cening saling sapa ngajak panyamaan ceninge dogen, dijanne cening lebihan? Sawireh anake ane tusing mabakti teken Ida Sang Hyang Widi Wasa masih keto laksananne.
48Cening patut sampurna, patuh buka Sang Aji ane malingga di suarga maraga sampurna.”

robotstxt: allowed

filter: keep


text:
KIDUNG WARGASARI
1.
Ida Ratu saking luhur, kawula nunas lugrane, mangda sampun titiang tandruh, mangayat Bhatara mangkin, titiang ngaturang pejati, canang suci lan daksina, sarwa sampun puput, pratingkahing saji.
2.
Asep menyan majegau, cendana nuhur dewane, mangda Ide gelis rawuh, mijil sakeng luring langit, sampun madabdaban sami, maring giri meru reko, ancangan sadulur, sami pada ngiring / mengiring.
3.
Bhatara/bhatarane saking luhur, nggagana / ngagoda diambarane, panganggene abra murub, parekan sami mangiring, widyadara-widyadari, pade madudon-dudon/dodonan, prabhawa kumetug, angliwer ring langit.
4.
Di bale manike luwung, mapanyengker ring telagane, kadingin tunjung tutur, tunjung abang tunjung putih, ring madyaning bale alit, Ida Bhatara mabawos, nanggit sekar jepun, sekarang ke Bali.
5.
Ring bale emase paum, linggih Ida Bhatarane, bale mas ngranyab murub, upacara sarwa luwih, luhure sutra putih, Ida Bhatara mabawos, bawose di luhur, pacang turun gelis.
6.
Asep-pejati wus katur, mendak Ida Bhatarane, peneteg lan canang arum, canang gantal / gontal canang sari, parekan pada / sami menangkil, pedek sami nunas ica, nyadpada/ngadepade menyungsung, ngaturang palinggih.
7.
Tengeran Bhatara rawuh, ketug lindu manggalane / ambarane, kilat tatit kuwung-kuwung / kawung-kawung, dumilah ngadeg ring langit, raris / riris maduluran angin, mangalinus maring jagat, rempak taru rubuh, katiban angin.
8.
Bhatara makire tedun / rawuh, anglayang diambarane, bhusanane sarwa murub, tur anunggang wyala pati, warnane angresing / angreseng hati, risampun prapti/prapta ring pura, ancangan tumurun, natasang palinggih / pelinggih.
9.
Bhatarane sampun rawuh, malinggih di padapane, meteja kencana atut / anut, parekan sampun / sami manangkil, para mancapara kulit, pada walen / prewelak pemaksan permas / pramas, sami ngagem santun, pada / pacang ngaturang / ngatur bhakti.
10.
Bhatara arsa anulu, kidul kulon lor wetane, wireh sami asri anut, laluhure sarwa putih, ulap-ulap sarwa kuning, lalangsene permas ijo, sami angulangun, sami pada becik.
11.
Unen-unene makuwug, mendag Ida Bhatarane, gong gambang gender lan angklung, guntang kalawan seketi, tapel pajegan kapuji, saron semar pagulingan, ramya pada nabuh, swaranganyih-anyih.
12.
Baris bedil mamucuk, mendak Ida Bhatarane, baris-tumbak baris tulup, gambuh parwa bali, resijojor legong rangin, luwih sanghyang jaran reko, sami sampun rawuh, Ida Hyang nyelehin.
13.
Malinggih ring gedong sampun, mungwing punika gedonge, gedong menyan gedong madu, upacara sarwa ngrawit, dumilah ring pura suci, sinaiban pajeng robrob, tuwek payung pagut, lalontek pangawin.
14.
Sasangga mwang umbul-umbul, akeh wong merca padane, padenye pada sumuyung, wrdda anom agung alit, sami pada nyadya tangkil, sami pada nunas sweca, sami pada nyungsung, sami pada bhakti.
15.
Ong / Oom awighna / awignam pakulun, mangarcana Bhatarane, mangayap / mangayat ngaturang kukus, maduluran pangabhakti, miwah sahananing suci, mangda Ida sweca nonton, turun saking luhur, kawula manangkil.
16.
Pangradanane kaluhur, maka pangundang dewane, asep menyan majegau, ambunnyane mrik sumirit, candana pada masandi, mamendak Ida Bhatara, Anggena di luhur, ngaran tiga Cakti.
17.
Sada Ciwa majagau, Prama Ciwa candanane, menyane Bhatara Guru, kukuse nepud ka langit, punika anggen pamargi / memargi, pacang turun ring kahyangan, mangda / apang gelis rawuh, manusa manyiwi.
18.
Pengsatawane / pangaksame wus puput, turun Ida Bhatarane, saking purwa Ida turun, skendran sami mengiring, Widyadara-Widyadari, sami pada papatehan, panganggene murub, sarwa ratna ngendih.
19.
Sanjata bajrane dumun, babaktan/bebaktian Widyadarane, pajeng robrob umbul-umbule, bhusanane sarwa putih raris tumurun ring bhumi, mapangawin danda kawot, ring daksina tedun, bang bhusanane ngendih.
20.
Pangastune / pangastuti kaluhur, angregepang radanane, ne ring purwa puji dumun, ring daksina ne kaasti, pascima sareng astuti, ring uthara karedana, mantuk madyeng bhayu, mayoga nganjali.
21.
Maprebhawa ketug-lindu, sumyok ujan rajane, teja ngadeg lan kauwung, sanjata pada rumihin, panganggene sarwangendih, sahanane permas rakta, galang endih murub, Iwir mrtyu sumilir.
22.
Ring pascima Ida turun, ngapaca sanjatane, saupacarane dumun, bhusana sarwa kuning, katon kadi gunung sari, payase ngrawit tinon, mapenekes gelung, sarwa mas kinandi.
23.
Ring uthara Ida turun, sami krsna bhusanane, sanjata cakrane dumun, maduluran hujan angin, kelepe pada maganti, tatit kilape macanda, anduse mangelinus, Iwir mubu ring langit.
24.
Blengbong lan ucur-ucur, peteng dedet kang limute, maring tengah Ida turun, malinggih ring candi manik, sanjata padma sinandi, bhusanane macan warna, mapan sampun puput, pangideran gumi.
25.
Iringane sami kumpul, pada becik tatane, ane ring pasamuan agung, saidering Padma-Sari, pinuji sanjata nyandi, danda cakra ngapaca, bajrane ring nyun, mapan Pan-Dewi.
26.
Brahma Wisnu wus ngrangsuk / mengerangsuk, Icwara Mahadewane, irike pada malungguh, Ciwa ring madya nyelehin, pada mangolingin linggih, Brahma tengen Wisnu kiwa, Icwara ring ayun, Mahadewa nguri.
27.
Sampun Ida maraga putus, raris munggah kegedonge, gedong ratna saking luhur, Hyang Wicwa-karma makardi, makori emas mangrawit, mangocara Windu-sara, sasocane mancur, sarwa imirah manik.
28.
Telagane maisi tunjung, wetara suranadine, papetete saking luhur, punika wantah pinuji, tunjunge masari kuning, mapalawa mas matatah, gandaya mangalup, sekar solas warni.
29.
Manik mancur mirah dadu, ratna nilalan widura, mangelencok endih murub, mangasorang tejaning rawi, pateh ring rahina wengi, ring natare makalangan, mateja kaluhune, majelijih manik.
30.
Ingideran sarwa santun, mwang sahananing sekare, sami pada mawangum, semar ganda mrik sumirit, para sutrine menangkil, menyaksinin patoyan, sami ngawe kukus, maduluran bhakti.
31.
Pangaksamane kaluhur, manunas waranugrahane, manawi kirangne katur, agung sinampura ugi, canange asebit sari, apang ica Ida nonton, nodya saking luhur, mamuputang sami.
32.
Turun tirta saking luhur, Pamangkune manyiratang, mangelencok muncrat mumbul, mapan tirta merta jati, paican Bhatara sami, panyupatan/pangelukatan dasa mala, sami / apang pada lebur, malane ring bhumi / jagat.
33.
Munggah Ida Mangeluhur, masimpen kagedong emase, gedong emas ngendih murub, mapapelok mirah adi, wenten ne nganggen pelipid, mirah ratna mungwing pucak, katon ngendih murub, tan yogya nyuluhin.
34.
Mantuk iratu mantuk, munggah maring ka gedonge, gedong maundag selikur, korinnyane mencak saji, titiang ngaturang sabit sari, asep menyan katur reko, mantuk iratu rahayu, dasarane tan mangiring.
35.
Purwakaning Angripta Rum, Ning wana ukir, kahadang labuh kartika, panedenging sari, angayom tangguli ketur, angring-ring jangga mure.
36.
Sukania harja winangun, winarna sari rumruning puspa, prijaka ingoling tangi, sampuning riris sumarwup, umungguing srengganing rejeng.
37.
Turun tirta saking luhur, tirta panca dewatene, Wisnu tirta kamandalu, hyang iswara sanjiwani, mahadewa kundalini, hyang Brahma tirta pawitra, hyang siwa pemuput, amerta kinardi.
38.
Seger-Oger kamendalu, sanjiwani pikukuhe, ngardi jagat pang rahayu, pawitra kesucian hati, trepti sandi kundalini, sadia sekala lan niskala, amerta nama rum, lana kong pinuji.
By Alang Alang Kumitir
- Posted in: KIDUNG WARGASARI
- Tagged: Ajaran, Alang, Alang-alang, Alang-alang Kumitir, Alangalangkumitir, Asmaradana, Babad, Balabak, Budaya Jawa, Budi, Dhandhanggula, Durma, Falsafah, Filosopi, Gaib, Gambuh, Girisa., Hahekat, Javanese Culture, Javanese Manuscripts, Jurudemung, Kautaman, Kawruh, Kejawen, Kekawin, Kidung, Kinanthi, Kitab, Kumitir, Layang., Luhur, Macapat, Makrifat, Mantra, Maskumambang, Megatruh, Mijil, Mistik, Mitologi, Naskah Kuno, Ngelmu, Pangkur, Pekerti, Pemut, Pitutur, Piwulang, Pranata, Prasasti, Primbon, Pucong, Ramalan., Rasa, Renungan, Sastra, Sastra Jawa, Sejarah, Sejati, Serat, Sinom, Suluk, Tafsir, Wahyu, Wedaran, Wirangrong, Wirid
8 Comments
-
bagus sekali , lo ada mp3’a d mohon dishare yea hehehehehehe
-
mantra kidungnya,
-
klik aja bos klo mau download dalam format mp3
http://braingoreng.blogspot.com
-
yg ada suara kidungnya juga dong..biar bs lbih mendalami lg..
-
Saya pernah baca buku Negara kertagama dikarang oleh Prof… ( maaf Lupa), menyinggung Kidung Wargasari yang ,menyebutkan kata “Warga Sari” adalah nama orang bersama sahabat wanita bernama Narawati duduk di lereng gunung Anjasmoro ..Mojekerto, melukiskan keindahan alam, batas2 kota Majapahit.. yang menurut saya sesuai dgn kalimat2 kidung Warga Sari ” Purwakaning angripta rum , ning wana wukir dstnya.. dimana kata2 tersebut adalah bahasa kawi…
Mungkin punya syair2 lanjutan kidung Warga Sari berbahasa Jawa kuna/ kawi …mohon dishare
Suksma
-
Kidung Wargasari umum dikidungkan di Bali dalam setiap persembahyangan. Saudara2 kita di Jawa tidak familier dengan kidung itu, lihat saja bahasanya. Itu adalah bahasa Bali dengan sisipan bahasa Jawa. bukan bahasa Kawi atau Jawa Kuno. Maaf kalau sharing saya keliru…
-
Bagus sekali klo bisa di tambah Mp3 nya kayaknya makin ok.
Klo ada kidung ,pupuh ,kekawin .yang lain lagi tolong dishar ya.
suksema
-
Bagus sekali. Akan lebih keren jika diisikan cara melagukannya. Saya baru tahu kalau Wargasari ada sebanyak itu…..


text:
jilbab nungging tante jilbab nungging foto jilbab nungging foto ngentot nungging Jilbab ngentot nungging tante semok nungging tante nungging bugil Semok putih mulus nungging ngentot nungging ngentot cewek nungging pantat tante nungging ngentot foto wanita paruh baya nungging ngentot bugil cewek bohay Body Semok lagi ngentot nungging abg tante nungging ngetot pantat gede nungging mulus ngentot tante montok nungging Ngentot tante semok dari belakang ngentotin tante tante bohay bokong semok nungging pantat semok bugil ngentotnungging ngentot pentat nungging putih montok ngentot nungging tante montok semok ditusuk dari belakang ngentot bohay mulus
None found.


text:
USABA BUDUH
Yen sajawining larà edan, kawênanganya, wdàkna mwang pakinemin, iki panrusanya, ma, ang, mang, ong ung ninì siwàgotra, kaki siwàgotra, ingsun màwak hyang Dharmma wisesa, unggwanta ring pucuking wurung-wurung gadhing, ingsun mangreh sasanaktà manùsà kabeh, I yantà, preta, kalà, dêngên, aku wruh ring kadadentà kabeh, pawtun kità saking gwà garbhan ibunta, aranya, antà ari-ari, nga, preta, nga, nanah, kàla, nga, gtih, dêngên, nga, yeh nyom, ikà sasanak manusà kabeh, akuwruhà, ikà marggane, agring kang manusyane syanu, ih angringin manusane syanu, marggane mangringin ikà, apan umijil saking pitra pùjà sasana, mangke ingsun angunduràngkên gring awak sarirantà [10b] yen àna pitra pùja sasana manggawe gring awak sarirantà, ingsun angundurakên pitra pùja sasana, mundur mulih kità kabeh, yanta sah ring àwak sarirantà, mulih kità ring Batukawu, pretà sah, ring àwak sarirantà mulih kità ring pasaren, kàla sah ring àwak sariranta, mulih kità ring catu, dêngên sah ring àwak sariranta, mulih kità ring cungkub kahyangan dalêm, mangke ingsun angluwarang gringe ring àwak sariranta, buwung ikang gring kabeh, kesah ikang gring apadhang, mantuk kità ring sang hyang tigà, bhasmì wisesa, ana desa sajroning pukuhingh lidah, ajlijih mirah, abyase pàdi, anàtar emàs sinangling tan payunà, ring ganà gulgul, nidra amarggana, byah er, ingsun angundurakên pitra pùja sasana ikà, mundur kità apan àku wruh ring pasurupantà kabeh [11a] anta sah ring àwak sariarantà, mulih kità ring atukawu, pretà sah ring àwak sarirantà, mulih kità ring pasaren, kàla sah ring àwak sarirantà, mulih kità ring catu, dêngên sah ring àwak sarirantà, mulih kità ring cungkub kahyangan dalêm, mangke ingsun angundurang gring awak sarirantà, poma kità mundur, 3 buwung ikang gring kabeh, buwung, 3, kesah ring sakeng padha, mantuk padha gring kasunyà mareta kabeh, poma, 3, apan sirà angundurang gring ngawak sarirantà kabeh, yekà ana pitra pùja sasana, mangawe gring awak sarirantà, ingsun angundurakên pitra pùja sasana ikà, mulih maring unggwantà manih, antà sah maring sarirantà manih, mulih kità ring Batukawu, pretà sah maring sarirantà manih, mulih kità ring pasaren, kàla sah maring sarirantà malih, mulih [11b] kità ring catu dêngên, sah maring sarirantà manih, mulih maring cungkub kahyangan dalêm, sirà mangke manglwarang gring awak sarirantà, buwung ikang gring kabeh, ne rumangsuk ring awak sarirantà syanu, kabeh pada punah padha buwung, têka buwung, 3, edan buwung, bdhasà buwung, bsêh buwung, mokan buwung, tugu buwung, gtih buwung, nanah buwung, bañêh buwung, busung buwung, rasà buwung, rumpuh buwung, kabeh padha buwung, salwiring larà ring awak sariràne syane, pada buwung, 3, ong sabdha ngayu mandhi, angunndurana sakwehing larà roghane syanu, wus katiben larà dening pitra puja sasana ika, wastu campuh punah, ilang malaradan, pada sumusup, maring kahyangan nira sowang-sowang, ong sa ba ta a i na ma si wa ya, ong gring catur dipatya namah siwaya, telas.
Ta, edan, sa, [12a] nya, ngalêkas raris upin pabaan wàng agring, ma, ang ring pucuking rambut, ang ring siwàdwara, tlas. Malih yeki lekas akna ring wàng edan, tur upin pabaanne, ma, ang, ang, ring, socà kiwà tngên.
Iki caru larà edan, yanya ngumik anambat dewà, tur ya makurah-karihan, wnang gawenàna caru, tumpeng adhanan, iwak sawung irêng pinanggang, biyu-biyuan asoroh, kadi bya kàwon dwegan ñuh gadang, misi padang lêpas, ambêngan galagah, matali lawe tri datu, ma, ang kàla-kàli, lwar ta engko kabeh, desti prakasa, yaksa-yaksi, barong brare banaspati, mundur rakità ring sabanta paran kità, ajà kità ring kene, ring ragà walunane I yunu, apan àku sanghyang Tunggal, wnang aku sinêmbah [12b] De ràt bhuwanà kabeh, yen anà wang angleyak aneluhanràñjànà, sakwehing satru musuhku, lebur ilang sakwehing larà rogàne syanu, jati brês, jati hning, 3, ong pamali barong brare babahin bhutà kàla dngên, sing kotampêl dadinmu tan patêndas, krêpak grumung, 3, ong nini calonàrang, ajà kità wanilangganà ring awak sariràne, apan mawak sirà Mpu Pradah, wnang angulyang gudnane manglaranin iyanu, sapàgudnanmu, gudnan I jaran guyang, I gudna Suddha, I gudna Jawà, gudna Bali I gudna Jagatra, I gudna Mêsi, I gudna slêm, I gudna Cangkêput, lah si bañcut gudnanmu, satus akutus ani gudna kabañcut, lah poma 3.
Yen ta gring swe tan tinambanan [13a] wnang pamahayunên ring tngahing setra agung, irikà ta têbusan, dening bras acatu, klapà 2, bungkul, pisang 2 ijas, taluh 2 bungkul, lawe 2 tukel, artà 8880, sgà sapangkon, daging jajron bawi, sgà agung, canang 2 tanding, pras peñnêng, ma, kaki bhatàra Kàla, ulun amintà tambà, waras awàke syanu, ulian pagawene sang mêñakitin, yan larà saking dewà, mulih maring dewà, yan larà saking desti, mulih maring desti, yan larà saking buta kala dengên, mulih maring buta kala dengen, yan larà saking bhutà kàla dngên, mulih maring bhutà kàla dngên, yan larà saking pitarà, mulih maring pitarà, iki panêbusaning wong agring, wehan kadirgga yusà waras, ong sriyawe, nama swahà. Malih aturane ring dalêm, lwirnya [13b] rayunan putih kuning, kelanan dampulan, canang pangrawes, sghean 11, tanding.
Sumber: Sastra Unud - Cakepane.blogspot


text:
Ring Dija Iraga Polih Jawaban antuk Pitaken Sane Sarat Indik Kauripan?
Napike nika ring . . .
sekolahan?
pitutur guru agama?
Cakepan Suci?
SANE NULIS CAKEPAN SUCI NUNAS KAPINING HYANG WIDI
”Icenja titiang pangresepan . . . pidabdab Palungguh IRatu punika, inggih punika kasujatian.”
Cakepan Suci nyediaang jawabane antuk yutaan jadma.
Napike ragane kayun molihin jawabane?
Situs Web jw.org/ban prasida ngwantu ragane.
NGWACEN ring Internet
Jawaban antuk akeh pitaken Cakepan Suci
Pitutur antuk kluarga
PABALIH video
Palajahan lan gending antuk alit-alit
Pitutur antuk truna truni
UNDUH publikasi
Brosur Orti Rahayu saking Ida Sang Hyang Widi Wasa!
Buku Napi Sujatine sane Kaajahin ring Cakepan Suci?
KAYUNKE RAGANE NGUNINGIN JAWABAN ANTUK PITAKEN SAKADI RING SOR PUNIKI?
Apa tujuan hidup ini?
Pakeweh idup minab pacang puput?
Bisake anake ane suba mati buin idup?
Polihin jawabane saking Cakepan Suci ring jw.org/ban.
(Antuk ngwacen utawi ngunduh risalahe punika polihin ring PUBLIKASI > BUKU & BROSUR)


text:
Paribasa Bali
Daptar ieu mangrupa daptar Paribasa (siloka, tetekon, jsb.) dina Basa Bali.
Daptar eusi: A B C D E É EU F G H I J K L M N NG NY O P Q R S T U V W X Y Z
Paribasa Bali A Paribasa Bali B Paribasa Bali C Paribasa Bali D Paribasa Bali E Paribasa Bali É Paribasa Bali EU Paribasa Bali F Paribasa Bali G Paribasa Bali H Paribasa Bali I Paribasa Bali J Paribasa Bali K Paribasa Bali L Paribasa Bali M Paribasa Bali N Paribasa Bali NG Paribasa Bali NY Paribasa Bali O Paribasa Bali P Paribasa Bali Q Paribasa Bali R Paribasa Bali S Paribasa Bali T Paribasa Bali U Paribasa Bali W Paribasa Bali Y


text:
Nahin yeh ho sakta barsaat mp3 download results
Sponsored results ▼OTHER SOURCE LINKS
**Songs can be HQ up to 320kbps or LQ until 48kbps, also the mp3's can be uncut for ringtones or cut at any length, so please make a note that all free mp3 files are available for downloading "as is".
nahin yeh ho sakta barsaat mp3 download or listen to nahin yeh ho sakta barsaat before you download it. (nahin yeh ho sakta barsaat.mp3) nahin yeh ho sakta barsaat music download, nahin yeh ho sakta barsaat lyric, nahin yeh ho sakta barsaat free mp3, eminem free mp3 download, nahin yeh ho sakta barsaat mp3 search engine. eminem free mp3 download, nahin yeh ho sakta barsaat mp3 download, nahin yeh ho sakta barsaat music download, nahin yeh ho sakta barsaat lyric, nahin yeh ho sakta barsaat playlist, nahin yeh ho sakta barsaat free mp3 download, nahin yeh ho sakta barsaat mp3 search engine, nahin yeh ho sakta barsaat top songs, nahin yeh ho sakta barsaat listen search, nahin yeh ho sakta barsaat mp3s, nahin yeh ho sakta barsaat youtube, nahin yeh ho sakta barsaat zippy, nahin yeh ho sakta barsaat zippy download, nahin yeh ho sakta barsaat mp3skull, nahin yeh ho sakta barsaat songmirror.
Recent downloads
Artist listing


text:
Nasib
1Pamorboran aturan pabuat Ida Sang Hyang Widi Wasa, lan kota Yerusaleme sampun keni sengkala. Kota genah Ida Daud ngwangun kemah keni sengkala! Banggayangja taune kagentosin antuk sane lianan saha kadulurin pesta miwah rerainan.
2Tur sasampune punika Ida Sang Hyang Widi Wasa raris ngrauhang bencana ring kota sane kawastanin: “Genah pamorboran aturan pabuat Ida Sang Hyang Widi Wasa.” Irika pacang wenten tangis sesambatan tur kotane pacang waluya sakadi genah pamorboran aturan sane bek madaging rah.
3Ida Sang Hyang Widi Wasa pacang nglurug kotane punika. Ida pacang ngurung tur ngebug kotane punika.
4Yerusaleme sakadi satunggaling mamedi sane madekesan mabaos saking beten tanahe, antuk suara sane ngremeng sane medal saking buke.
5Ih Yerusalem, sawatek wong sunantarane sane nglurug ragane pacang kampehang sakadi buke, tur wadua balannyane sane ngresresin jaga kampehang waluya sakadi gumpange. Tan pasamodana,
6Ida Sang Hyang Widi Wasa Sane Maha Kuasa jaga ngluputang ragane antuk ujan angin kerug kerebek sane ageng miwah antuk linuh sane magejeran. Ida jaga ngutus angin nglinus miwah geni angarab-arab.
7Sasampune punika wadua balan bangsa-bangsane jaga ngebug kota genah pamorboran aturan pabuat Ida Sang Hyang Widi Wasa. Sanjata miwah gegamannyane inggih punika saluiring sane wenten jaga sirna sakadi ipiane wiadin sakadi rerambangane rikalaning wengi.
8Sakancan bangsa-bangsane sane sampun pacuk buat ngebug kota Yerusaleme pacang sakadi jadmane sane kasedukan, sane ngipi madaar nanging rikala ipun enten ipun seduk, wiadin sakadi anake sane banget nandang bedak, ipun ngipi nginum toya nanging rika laning ipun enten ipun rumasa kekolonganipune tuh kabatek antuk bedaknyane.
Pakel
9Ngrarisja dados anak sane nambet! Lanturangja dados anak sane buta! Pada punyahja ulihan tan nginem anggur, tur srayang-sruyungja ulihan tan nginum anggur angan aketelan!
10Ida Sang Hyang Widi Wasa sampun ngawinang ragane arip tur sirep leplep. Paranabine sane makadados paningalan rakyate, nanging Ida Sang Hyang Widi Wasa sampun nekepin paningalannyane punika.
11Piteges sabilang wahyune pacang nenten panggihin ragane. Punika jaga sakadi kitabe sane macakep, tur masegel. Yening ragane makta kitabe punika ring satunggaling anak sane uning ngwacen tur nunas mangda ipun nyak mamaosin pabuat ragane, ipun pacang mabaos mungguing ipun tan mrasidayang ngwacen, duaning kitabe punika macakep tur masegel.
12Yening ragane makta kitabe punika ring satunggaling anak sane tan uning ngwacen tur nunas mangda ipun mamaosin pabuat ragane, ipun pacang masaur mungguing ipun nenten uning ngwacen.
13Pangandikan Ida Sang Hyang Widi Wasa sapuniki: “Rakyate ne ngorahang ibanne nyungsung Ulun, nanging raosne tuara ada ar tinne, tur atinne joh teken Ulun. Agamannyane puyung, tuah pren tah-prentah manusa pada muah adat kabiasaan, ane suba apalanga.
14Ento krana ulun lakar nengkejutang ia aji satunggaling paundukan ane nadak teka nruntun. Ditu ane dueg lakar mabalik dadi belog, tur ane ririh lakar tan paguna.”
Panga
15Anake sane ngindayang ngengkebang rencanannyane saking Ida Sang Hyang Widi Wasa, ipun pacang keni sengkala. Ipun makta rencana-rencanannyane saha sesingidan tur mapineh mungguing nenten wenten anak sane uning wiadin tau ring indik sane kardi ipun.
16Ipun malikang saananing sane wenten. Sane encenke sane utamaan, tukang payuke wiadin tanah legite? Nyidayangke barang sane kakardi antuk imanusa mabaos ring sang ngardi sapuniki: “Sampunang ragane ngardi tiang!” Wiadin mrasidayangke ipun mabaos ring sang ngardi sapuniki: “Ragane tan uning napi sane karyanin ragane.”
17Sakadi wenten inucap, tan malih asue bete pacang dados tegal pabianan tur tegal pabianane pacang dados bet.
18Yen masane punika sampun rauh, anake sane bongol pacang miragi suaran anak ngwacen cakepan saha terang, tur anake sane buta, sane magenah ring genahe sane peteng, pacang ngedat paningalannyane tur ningalin.
19Anake tiwas-tiwas tur nista pacang malih manggihin kasukan paican Ida Sang Hyang Widi Wasa, Widin Israele sane suci.
20Indike punika makadados pamuput anake sane nindes anak tiosan miwah jadmane sane cemer ring ayun Ida Sang Hyang Widi Wasa. Sawatek anake madosa pacang kasirnayang.
21Ida Sang Hyang Widi Wasa pacang nyirnayang anake sane demen ngae pisuna. Anake sane demen misunayang anak, inggih punika anak sane nambakin pasisip pabuat anake sane jaat miwah anake sane mabaos bobab marep ring anake sane patut sane ngulati kadilan.
22Raris sane mangkin Ida Sang Hyang Widi Wasa, Widin Israele sane nulungin Abraham saking kamewehan, ngandika asapuniki: “Ih kaulan Ulune, kita tusing buin makelo enu nandang kimud, tur muan kitane tusing buin kembang ulihan nandang wirang.
23Dikalane kita nepukin anake cerik-cerik ane lakar paicayang Ulun teken kita, ditu kita lakar nawang mungguing Ulun Widin Israele ane suci. Kita lakar ngluihang Ulun tur angob teken Ulun.
24Anake ane belog lakar mlajah ngresepang, tur anake ane tansah ngamigmig lakar demen mlajah.”


text:
Coffee beer di duur meja di arepan tiange suba makerean telah siup tiang. Suba atengah jam tiang negak di bar kapal ferry Jatra 1 ane sedekan malayar uli pelabuhan Merak, pananggun kauh Jawane ke pelabuhan Bakauheni di Lampung Sumatera. Apucung coffee beer, biasane paling liu nelahang galah makisid ke tengah basange tuang limang menit, jani suba atengah jam, kewala atengah jam ane saja-sajaan nglangenin.
Di wanengan atengah jame ento, tiang seken-seken maan nlektekang adeg goler nyempaka, betekan batis mulus mamudak, kanyangkihan nyonyo, karengkiangan bangkiang, entel bokong bar girl ane sing enu inceg ngayahin anak mabelanja, duaning petenge suba liwat jam dua.
Di bar suba tamis suung. Tonden med, rasa tusing lakar med med, tiang ningalin kajegegan bajange ento, liat ludru manis bibih cara delima engkag, cunguh manohara, bokne sada kriting demdem, gigine putih kedas cara mutiara matata apik. Amat melah karmannyane dugas panerestiane ipidan, mawinan jani lekad dini di martyaloka dadi anak luh magoba jegeg, jegeg san.
Jam temboke makleneng pin telu. Di bar kapal ferry Jatra 1 sepi. Tusing ada anak mabelanja buin, mirib mekejang pada leplep sirep. Kuusan munyin mesin kapale ane monotone, tueing ngulgul leplep sirep panumpange.
Novel BumiManusia karangan Pramoedya Ananta Toer enu gisiang tiang, kewala akruna sing baca tiang duaning kenehe nuek ngrincikan wiweka, kenken baan madaya apang maan maorta-ortaan ngajak bajang jegeg, bar girl, ane kahayonne uli ngawit suba ngulgul nalaning tuas, misbis ulunati. Bulane aparo nuju pengelong, ane sedekan ngambara di langite nyinarang kaulangunan ngetisin jenyana.
Angin pasihe baret, nguug sesuahan tiange, mawastu boke gambring. Lantas, tiang ngincepang keneh, cara balian sonteng, nunggilang bayu sabda idep, ngame-ame suung, nunasica apang nyidayang nglaksanayang pangrincine. Mirib, disubane kasiratin pawani, ilang nrugtag bayune. Paekin tiang bajange ento ane sedekan natakin jagut di pagehan besi kapale mabalih bulan. Tiang majujuk di sampingne mapi-mapi bareng mabalih bulan.
Peningalanne ane waluya bintang sing ngedas lemahang, ane dikenkene ngintip nyledetin tiang, tawang tiang ia sujatine sing ja cuek, kewala negarang masemu ngamaelang dewek. Tiang sayan bani nyambungin baan orta.
“Pukul kuda marapat di Bakauheni ?”
“Sawatara pukul lima”, pasautne nyutet, cara sing dadi tawah aji keteng. Paningalanne nu nelektekang bulan. Mirib bulane ngademi, tusing demen nyingakin bajang cuek, bajang mapi-mapi mael. Kewala uli di rasa, tiang nawang. Paningalanne buin ngintip nyledetin tiang. “Nah, pasti bakat baan ngejuk…., kal mataluh alus, ihh pelih, maalus taluh, adeng-adengin…”.
“Ampura, Geg, kadengan tungtung tangis di beten paningalane kebot, pas di jlingjingan pipine, nyiriang kurenan Gege lakar nilarin mati malunan”.
Ia nungadah. Pancingan mabaneh cenik, dumadak masekaya gede. Gegeson ia nyawis : “Saja? Ah, nguluk-nguluk”, kemegmegan pasautne. “Kewala, tiang tonden makurenan”. Oho, tawang, nu bajang. Ia nglanturang ; “Mirib ja tenung jerone beneh. Yen prade beneh, tiang sing nyangetang, duaning tiang sing lakar makurenan. Takut”. Aklepatan bakat gabag ada rasa kasumangsayan, jejeh, awor di raosne.
“Takut? Dadi soleh ?”. tuah soleh rasaang tiang ada anak jegeg takut makurenan. “Tegarang edengang telapak liman Gege”. Tiang masemu pingit, nuut sebeng tukang tenung sakti. Bimbang limanne tengen kaenjuhang. Cara sikep nyander, jrijine mamiu gancan ento jangkuak tiang. Duh alus limane, duh tis jrijine, duh, duh. Semarane ninggahin liman tiange, yadiastu tan kawales uli limanne galing lemuh ento.
“Geguratan lengkunge ene, ane nyemah, ane muncukne nganteg di selagan inan limane, ento nyiriang kurenan Gege lakar nilarin mati disubane Geg nglekadang pianak nomor dua. Aduh, edalem san. Tiang sayaga ngantosang, yadiastu ane antosang tiang baluan…” oh, ngudiang ngacuh bungute mesuang munyi !?
“Bah, ne tukang tenung genit ane …”
“Geguratab lengkunge ene ‘….raosne selag tiang. Lengeh, yening ia baang tiang galah nyampahin tetenungan tiange ane mula campah. Jrijine ane lanjar cara bulun landak ento enu gisiang tiang.
“Adan Gege Ratna Kusumadewi, kan ?”
Sujatine patakon tiange masemu ragu, duaning tiang tonden pastika nawang ia maadan keto, kewala tembang raos tiange nyantep pasaja san. Ituni, dugase menek ka kapal di Pelabuhan Merak, timpal tiange ane ngatehang, ane bareng ajak tiang ngajahin di Universitas Sriwijaya, ngidiholasin tiang apan nekedang titipan tunangannyane, kartu selamat ulang tahun sig Ratna Kusumadewi, bar girl di kapal ferry Jatra 1. kleteg keneh tiange, pasti ene ane maadan Ratna Kusumadewi.
“Lho, kok jerone nawang adan tiange ?”, patakonne sing sautin tiang. Dadinne, beneh jegege ene maadan keto. ‘Suksama Ratu Bhatara’. Terusang tiang :
“Selamat ulang tahun. Geg lekad wuku panguntat bulan April patlikur tiban ane suba liwat”. Pastikan tanggalnyane engkebang tiang duaning yen orahang kasujatiannyane, bisa-bisa katara campah tiange.
“Oohh”, bajang ane jegegne sayan ngulgul unteng kenehne, makesiab. “Uli pidan tiang sing taen ngugu tetenungan. Jani disubane tiang matemu ajak jero, paranormal muda turmaning siket, mawastu prajani tiang pracaya. Pastinne pesan, tiang lekad tanggal 25 April”.
Tiang masuriak egar di keneh. Menang. Tiang masuriak magending di keneh; ‘endih, endih api, tulukin saang gedebong; sedih-sedih ati nepukin anak moglong’. Kartu selamat ulang tahun, titipan timpal tiange, nu ngijeng di kantonge, suba pasti sing lakar tekedang tiang.
Anake bajang jegeg ento ngelesang limanne. Tan jemuga limanne ngisiang lengen tiange kiwa-tengen.
“Tan pasangkan, petenge ene, di tongose sepi jampi, di tengah pasihe linggah, tiang macunduk ngajak anak wikan ane prasida ngabag isin keneh. Pasti jerone nawang apa ane makubda di keneh tiange. Sedih,sedih, gedeg, duleg, awor maadukan mamesik uli abulan ane suba liwat. Tunangan tiange mrarakang duhkita di ukudab tiange, nues ulunatin tiange baan ngaad, ngetelin baan cuka. Ngaape tan gigisan, sengsarane tan pegatan. Ia nganten ajak timpal tiange akost, nglempasang janji-janjinne ngajakin masesanjan di ambarane nyujur ka suargan.
Jani tiang sedekan mabulisahan di kawah endute. Di kenkene, nuju tiang bingung, ada keneh tiange nyiup baygon, pepes tiang nelektekang dalem pasihe, pepes tingalin tiang anak jegeg-jegeg, bagus-bagus sambilanga masesanjan ngulap-ngulapin tiang uli duur ombake, lantas prajani pesu kenehe nyeburin pasihe dalem, makita bareng malila cita.
Kewala mirib ene ane maadan suecan embang, johanga tiang kapining panguesan bingunge, enu idup yadiastu masawitra ajak sengsarane”. Membah cara blabus kapat yeh paningalanne nuut pipinne ane masemu barak nguda. Ia ngelut tiang. Tiang ngelut ia. Bulane masunaran nayuhin. Kerugan ombake cara gegitan sekaa shanti ngidungang wirama Bhasantatilaka. Ada bukal marerod di ambarane mirib lakar mulih ka sebunne betek maan tetedan.
“Lantas jani “, ia nugtugang raisne, “Tiang satmaka matemu ajak malaikat. Ketelin tiang amerta, yadiastu aketelan. Sengsaran tiange ngwetuang jejeh, jejeh idup, jejeh mati. Tiang bungung….” Rasaang tiang, gelutanne sayan nekekang. Kemulanne abedik sing karasa, cueknyane wetu ulian kateteh sengsara ane baatnyane amun gununge.
“Dewi “, Tiang negarang mapitutur, “idupe jani, tuah galah utama mapakardi melah, makerti rahayu, nglaksanayang subha karma. Memaksa Sang Hyang Urip nilarin ukudane, ento ngulah pati, asubha karma, mawasana sayan mabukah jelanan nerakane. Jalan siatin pakewehe baan susrusa, baan keneh ane satulusa, pasti kasuecanin baan Sang Hyang Widhi “.
Biihh, raose cara baos sang sujana mapaica dharma wacana, tuara ngitungang, bajange ane ajak ngraos ene, resep mirib tekening tutur keto ? “Yening Dewi mamesan malaksana tidong-tidong, nyetik raga, mulang raga ka pasihe, sinah liu anake sebet, nyebetang pajalan anak bajang jegeg jag nyutet mamesan buka keto “. Tlektekang tiang paningalanne. Masemu kangen, ludru, mirib karesepang raos tiange, lantas nyawis;
“Mirib, enu ada anak sebet, nyebetang pajalan tiange buka raos jerone ? Amune nistan tiange dadi jlema “.
“Ada, seken enu ada, sanistanne tiang, duaning, ampura Dewi, cara ada nguduhang, dugase ngawit tiang ningalin Dewi, prajani magejeran ulunatine ulihan tresnane makedapan. Soleh, mula soleh, tiang tonden kenal tekening Dewi, Dewi sing nawang nyen tiang. Kewala, tresnane jag teka ngulgul turmaning malabuh sid ukudan Dewine “
Ton tiang, di pagelutan, sayan membah yeh panon bajang jegege ene. Paningalanne ane semug, nlektekang tiang, mirib buin bingung, sing percaya tekening pangakun tiange.
“Jero ? Jero nresnen tiang? Dadi becat keto nglabuhang trena, artinne becat keto masi lakar nglesanin. Sampunang tiang uluk-uluka. Tatun tiange tonden was, kantun ngaap, sampunang bisbisa buin, tiang takut”. Sigsiganne tan sida kaandeg. Rasa belus tangkah tiange kaembahin yeh paningalanne.
“Dewi, tresnane ento cintya, acintya, paragayan Widhi, tusing kaiket dening desa kala patra. Tresnane tuah kasusrusan, tresnanne tuah bhakti. Bhaktine tuah amerih sukaning len tan ton laraning awak. Tiang nglabuhang tresna sig ukudan Dewine artine madasar keneh satulusa lakar mautsaha nandan Dewi nyujur bagiane. Da ngingetang ane pidan. Ane ipidan depang ngliwat. Jani jalan tindakang batise, nyambrama sapamedal suryane nugtug pajalan kauripane “.
“Duh, ngetisin pesan raos jerone, nayuhin pesan pitutur jerone. Prajani marasa was tatun ulunatin tiange. Kewala ……sira ada jerone ane nresnen tur tresnain tiang ?” Banyol san, anake ane suba masemaya tresna-katresnen, asih-asihan, tusing nawang adan gelanne. “Da nakonang adan tiange. Gisiang samayan tiange. Sawetara buin limang dina, dimulihe uli Palembang, lakar pagpag tiang Dewi di kapale ene.
Tiang lakar matur masuaka sig reraman Dewine. Disubane keto, rikala iraga ajak dadua mulih ka umah tiange, lakar tuturang tiang unduk gumin tiange, unduk barong, unduk legong, unduk liak, unduk ngaben, unduk kaasrian pasisi Sanur, Kuta, Nusa Dua tur untuk katreptian desa palekadan tiange, desa Kintamani, ane dinginne ngutgut tulang “.
Paningalan tiange katlektekang baan liat ludrunne. Tiang ngwales nlektekang baan liat dayuh. Bajang jegeg ane mara tawang tiang, ane sida ngrebut tresnan tiange, diman tiang, diman tiang, buin, buin. Ia nyangetang ngelut tiang, mirib sing lakar kakelesang, mirib ajerih nemuang duhkita buin. Usapang tiang bokne ane demdem. Sinaran bulane ane aparo nuju pangelong, rasa nyaputin ukudane, nudupang apan leplep dipaipian.
Ombake putih-putih majejer goler cara janger mangigel. Tanggun langite ba dangin suba masawang barak, bintang siange seming, mirib manulame ; ‘Ratu Bhatara Surya, sampunang medal dumun, durung med tityang masesanjan, malila cita muponin kaulangunan latrine’.
Kapale gangsar tan rerenan, nyibak sayonge nyaputin pasihe. Ambune ba dangin cara langse kabukah baan daa-truna wawu mapawarangan, nywagaten pamedal suryane.


text:
Kupasan Lontar Kanda Pat - Catur Sanak mantraOm swastyastu
setelah mengetahui bagaimana alur cerita keberadaan 4 saudara kita "KANDA PAT" tersebut, setalah itu mulailah ngregepin dengan memahami hal - hal berikut ini:
Suksman sang hyang panca mahabuta
- Ih anggapati : wetu sakeng papusuh terus ke netra malinggih mareng purwa
- Ih prajapati : wetu sakeng hati terus ke karna malinggih mareng daksina
- Ih banaspati : wetu sakeng ungsilan terus ke hirung malinggih mareng pascima
- Ih banaspatiraja : wetu sakeng ampru terus ke cangkemmalinggih mareng uttara
- Ih butadengen : wetu sakeng bungkahing hati terus ke siwadwara malinggih mareng madya
Mapinunas ring catur sanak
Ih, Ah, Eh, Uh, sang catur sanak, anggapati, prajapati, banaspati, banaspatiraja, butadengen,
Aja sira lali asanak lawan ingsun,
Apan ingsun tan lali astiti bakti ring sira,
Paweha ingsun waranugraha,
Asing wenten pinunas ingsun mangda kasidan,
Ingsun nunas ……
Wus ngawetuang elingakena pamulihaniya, iki pamulihaniya, yen tan samangkana ngelayung raganta, apan sang hyang urip kari ring jaba.
- Ih anggapati : manjing maring netra malinggih mareng papusuh, jumenek sira malinggih, raksa ragan ingsun.
- Ih prajapati : manjing maring karna malinggih mareng hati, jumenek sira malinggih, raksa ragan ingsun.
- Ih banaspati : manjing maring hirung malinggih mareng ungsilan, jumenek sira malinggih, raksa ragan ingsun.
- Ih banaspatiraja : manjing maring cangkem malinggih mareng ampru, jumenek sira malinggih, raksa ragan ingsun.
- Ih butadengen : manjing maring siwadwara malinggih mareng bungkahing hati, jumenek sira malinggih, raksa ragan ingsun.
Ih, Ah, Eh, Uh, sang catur sanak, raksanen ingsun, kemit rahina wengi,
atangi muwang aturu,
yan hana sarwa hala tunimba ring awak sariran ingsun tulakang,
wangsulakena den adoh,
ong ang ung mang, surup surup surup.
Yogan sanak panca mahabuta sane ngeranjing ring yoga mandara
- Ih butadengen : wetu sakeng bungkahing hati terus ke siwadwara manjing mareng netra malinggih mareng papusuh.
- Ih prajapati : wetu sakeng hati terus ke karna manjing mareng cangkem malinggih mareng ampru.
- Ih banaspati : wetu sakeng ungsilan terus ke hirung manjing mareng cangkem malinggih mareng ampru.
- Ih banaspatiraja : wetu sakeng ampru terus ke cangkem manjing mareng netra malinggih mareng papusuh.
“ wetu geni sabuana angebeking buana sariranta”
suksman sanak manusa
- i ratu ngurah tangkeb langit : wetu sakeng toya terus ke kulit malinggih mareng purwa
- i ratu ngurah wayan teba : wetu sakeng rah terus ke daging malinggih mareng daksina
- I ratu ngurah made jelawung : wetu sakeng ari-ari terus ke bulu malinggih mareng pascima
- I ratu ngurah nyoman Sakti Pengadangan : wetu sakeng urat terus ke balung malinggih mareng sakti pangadangan uttara
- I ratu ngurah ketut petung : wetu sakeng madyaning hati terus ke siwadwara malinggih mareng madya.
Mapinunas ring sanak manusa
i ratu ngurah tangkeb langit, i ratu ngurah wayan teba, I ratu ngurah made jelawung, I ratu ngurah nyoman Sakti Pengadangan, I ratu ngurah ketut petung
Aja sira lali asanak lawan hulun,
Apan hulun tan lali astiti bakti ring sira,
Paweha ingsun waranugraha,
Asing wenten pinunas hulun mangda kasidan,
Hulun nunas ……………………………………….
Wus ngawetuang elingakena pamulihaniya, iki pemasukanniya, yen tan samangkana ngelayung raganta, apan sang hyang urip kari ring jaba.
- i ratu ngurah tangkeb langit : manjing maring kulit malinggih mareng toya, jumenek sira malinggih, raksa ragan ingsun.
- i ratu ngurah wayan teba : manjing maring daging malinggih mareng rah, jumenek sira malinggih, raksa ragan ingsun.
- I ratu ngurah made jelawung : manjing maring bulu malinggih mareng ari-ari, jumenek sira malinggih, raksa ragan ingsun.
- I ratu ngurah nyoman sakti pengadangan: manjing maring balung malinggih mareng urat, jumenek sira malinggih, raksa ragan ingsun.
- I ratu ngurah ketut petung : manjing maring siwadwara malinggih mareng madyaning hati, jumenek sira malinggih, raksa ragan ingsun.
- ong sang bang tang ang ing nang mang sing wang yang, ang ah, surup surup surup, ong nama siwaya”
- I ratu ngurah ketut petung : wetu sakeng sumsum terus ke siwadwara manjing mareng kulit malinggih mareng toya
- I ratu ngurah made jelawung : wetu sakeng ari-ari terus ke bulu manjing mareng walung malinggih mareng urat
- I ratu ngurah nyoman sakti pengadangan: wetu sakeng urat terus ke walung manjing mareng kulit malinggih mareng toyah
- i ratu ngurah wayan teba : wetu sakeng rah terus ke daging manjing mareng walung malinggih mareng urat
SUKSMAN SANG HYANG PANCA DEWATA
- Mang sang hyang Iswara : wetu sakeng papusuh terus ke netra malinggih mareng purwa
- Ang sang hyang Brahma : wetu sakeng hati terus ke karna malinggih mareng daksina
- Ong sang hyang Mahadewa : wetu sakeng ungsilan terus ke hirung malinggih mareng pascima
- Ung sang hyang Wisnu : wetu sakeng ampru terus ke cangkemmalinggih mareng uttara
- Yang sang hyang Siwa : wetu sakeng bungkahing hati terus ke siwadwara malinggih mareng madya
MAPINUNAS RING SANAK PANCA DEWATA
om Mang Ang Ong Ung Yang, sang hyang Iswara, sang hyang Brahma, sang hyang Mahadewa, sang hyang Wisnu, sang hyang Siwa,
Tabe tabe pang tan keneng raja panulah’
Aja sira Paduka Betara lali asanak ring manusanira pakulun ,
Apan manusanira pakulun tan lali astiti bakti ring Paduka betara,
Paweha manusanira asung kerta waranugraha,
Asing wenten pinunas manusanira pakulun mangda kasidan,
Manusanira pakulun nunas…………………………….
Wus ngamijilang helingakena pamulihaniya, yen tan samangkana ngelayung raganta, apan sang hyang urip kari ring jaba. iki pamasukanniya
- Mang sang hyang Iswara : manjing maring netra maliga mareng papusuh, jumenek sira malingga mareng sarira hening.
- Ang sang hyang Brahma : manjing maring karna maliga mareng hati, jumenek sira malingga mareng sarira hening
- Ong sang hyang Mahadewa : manjing maring hirung maliga mareng ungsilan, jumenek sira malingga mareng sarira hening
- Ung sang hyang Wisnu : manjing maring cangkem maliga mareng ampru, jumenek sira malingga mareng sarira hening
- Yang sang hyang Siwa : manjing maring siwadwara maliga mareng tungtunging hati, jumenek sira malingga mareng sarira hening tan pateleteh.
- “ ONG MANG ANG ONG UNG YANG,ANG UANG MANG,SURUP, SURUP,SURUP “
artikel terkait...


text:
Commentaire(s) : 3
Laisser un commentaire
Vous Regardez : Ida en streaming
Genre : Drame / Autre / Film Haute qualité ( Qualité : Haute-qualité )
Avec : Agata Kulesza, Agata Trzebuchowska, Joanna Kulig
Résumé Du Film :
Ida Streaming , Ida en Streaming , Regarder Ida en Streaming ,Ida Streaming VF , Ida Streaming VOSTFR , Ida film Complet , Voir Ida en Streaming , Ida Full stream , Ida Illimité , Ida sans limite de streaming , Ida sans limite de temps , Ida Stream Complet , Ida DPstream , Ida Bonne Qualité , Ida DVDrip , Ida 720p , Ida 1080p , Ida Youwatch , Ida exashare , Ida Mail.ru , Ida Netu , Ida speedvideo , Ida vk streaming , site pour voir Ida Gratuit , voir Ida gratuitement , Ida sans coupure , Ida streamiz , Ida filmz , Ida Full-Stream.Net


text:
Lontar Usada Kacacar 29a – 37b
Ta, yan manangis pati dulane tanganya, puwun kte, nga, sa, bras bang, katumbah babolong, trikatuka, yeh juwuk masêm, wdhakakna [29a] kabeh, ta, yania ngaliyêp, dakang badak, nga, sa, dingin-dingin, bwah base, gintên cmêng, sêmbar awaknya maka ukud. Ta, dakang badak, sa, buwah balimbing buluh, ne ngatut bunganya, asaban bahêm warak, matimbung dening tiying gadhang, wus ratêng, tahapàkna.
Ta, ngutah mising, puwah blabur, nga, baha abaas, sami akahnya, sari lungid, bawang tambus, yeh iragan ktan gajih, tahapàkna. Malih, sa, kapaspasan, padhang blulang, kbênbên, sami akahnya, bangsing bingin, ktan gajih, pijêr, bawang tambus, tahapàkna. Malih, sa, kapaspasan, nasi-nasi, padhang blulang, bayêm lalahan, sami akahnya, ktan gajih, [29b] pijêr, bawang tambus, tahapàkna. Malih, sa, rwan kapas tahun, mbotan teki, kunyit, adas, arapàkna.
Ta, mising rah mwang nanah, mtu ring silit, sa, bungan pucuk bang lamba, wenya asaban candana, aworàkna lênga tanusan, tahapàkna. Carunia, nasi bras bang, iwaknya bawang, wadahin kawu mabulu, mwang barah bêsikan, base porosan, pjang bten wwang agring aturu, ma, ong siwàtma nirmmalà ya nama swahà. Masaning acaru, nuju tngah ngwe bnêr, mêseh sai-sai.
Ta, yan, kreyek kreyok wtengnia, puwuh blabur, nga, sa, jae pahit, 3 ris, sêmbar- akna laranya, ta, kacacar, yania angising rah, sa, bungkil byu gdhang sabha, pet patinya, kamatama, uyah [30a] arêng, tahap, ma, ong bengota kita, tdah tduh ta kità ditara taluh, jro wtênge syanu, tkà pet waras, ta, yania amêtwakên rah, sa, supit waru, 3 muñcuk, mwang carmmanya, ma, ong rah mtu rah,3, tahap.
Ta, yanya mising, sa, tanah yanyan kagring tanah lawet bangun, ika hamet tabahe ring jitte, tampêlaknà ring silit, malih, sa, babakan sêntul, babakan tingkih, bras bang, pipis den alêmbat, we iduh bang, arapaknà.
Ta, kacacar, yanya mêmacin mtu rahnia, sa, liman cêkcêk, kêpitan waru, 3, muncuk, pipis, arapàknà.
Ta, yanya mtu rah sapangkanya, puwuh saludhira ring jro, nga, sa, rwan kapasilan, tanah tunggak kayu, [30b] ampo, gintên cmêng, santên, gula, lungid, tahapaknà. Iti mantranya, ma, ong siwàtma nirmmala ya nama swahà, carunya, nasi bras bang, pinulung-pulung, iwak bawang, mawadhah kawu mabulu, gnahakna têbenan wwang agring aturu, madaging bwah, base porosan, ta, yanya mutah rah gringnya, puwuh saludhira, nga, sa, kamurungan, sor natur, mnur lamba, sami akahnya, ragi bawang tambus, tahapàkna.
Ta, mata rusak, sa, taluh syap irêng, we jruk linglang, pêhakna socanya. Malih, sa, bwah cangorit, ne gadhang nguddha, kuskus pet banyunya, aworin gtih warak, dwi weh susu wong manak durung tumbuh gigi, mwang damuh ring skar tuñjung, [31a] basêhin socan pùrnnajiwà, ma, ong sanghyang candrà asocà tatlu, alapan sanunggal, kari roro, byar apadhang, 3, pùhakna socanya. Iti tamba, yan hana wwang agring, yan kari grah awaknya, puwuh api ring jro, nga mwang sakalwiring puwuh alà, kari ya magnah ring jro dalêm, sa, kalentang kelor, cakcak, wenya anggen ngêcêl awaknya. Yan tan wruh sang anukangin, ika yà angadakàkên puwuh balulang.
Ta, puwuh tangi, yan hana wwang agring, sakit mêmatu ring nghulun atinya, puwuh angin, nga, sa, babakan gagirang, tmukus, kunyit warangan, bangle, 3 ris, sembar hulun atinya, mantrain mantrà panawar.
Ta, yanya hana wwang agring karasà baat awaknya, maka ukud [31b] twara dadi bangun, puwuh gumi, nga, sa, akah pucuk putih, ktan gajih, bawang adas, mantràkna sarin manobhawa. Malih yan hanà wwang agring kacacar, yanyà sakit sarwwa sandhinya, pakabêtbêt, awaknya kbus magrah, puwuh linuh, nga, nghing tumbuh ring jroning pupusuh, nga. Kewêh sang anukangin, iti makà pamari suddanya, nghing yan tan samayaning pati, sa, baligo arum, marajah kdi, misi sàstrà triyaksara, dalima ptak, slagwi, sarilungid, katik cêngkeh, màtum, tahapaknà. Muwah yanya wus adyus, mawtu tan eling, tùr angtor awaknya, puwuh linuh ring jro, nga, sa, bligo arum, bwah dalimà putih ne wayah, bawang putih ne nunggal, [32a] slagwi, katik cêngkeh, tum kuskus, wus ratêng, tahapàkna, mantràkna ring kasyapà, haywa nglenin.
Ta, yan hana mwang agring, tan eling ring awaknya, puwuh bangke, nga, sa, akah glagah, akah tingkih, bangsing bingin, akah tampak liman, kundhang kasih, sêmbung bangke, babakan pule, slasih mrik, myana cmêng, lunak, ktan gajih, candhana, juwuk linglang, kuwud sumambuh, tum, wus ratêng, tahapàkna, maka sêmbarnya, sa, woh bligo arum, pinarud, kuskus, prês apang pêsu toya, anggen nyêmbar awaknya kabeh. Muwah yan hana wwang agring kacacar, yan macêblêng awaknya, ring tngahing abange, pabrinik kadi taluh kêkawa, puwuh teja, nga, sa, rwan candana 3 bidang, mrajah Tayà, [32b] amusti, sarilungid, bligo arum, marajah kdhi, pipis awor akna kabeh, mantrakna ring arêping sanggar kamulan, ma, ong bhùwana ku hyang kamulan, angreka bhùmi sajagat, gumi ratnà bhùwana, sakti sariraning janma manusà, kneng upas maya, nduh dadi muksah, byar apadhang, mala hning mtu mngà, tahapàkna. Tingkahing akaryya tambà, dampingin dhaksina, 1, den agnêp, màrthà 1700. Muwah yan hanà wwang agring kacacar, manangis tani karwan tagihà, tùr grah awaknya, mwang malaku-laku toya, puwuh api ring jro, nga, sa, bwah kelor macakcak, lêbokaknà ring toya, ika anggen ngêcêl awak agring, arapàkna wnang, yan kari ya agring, malih tambani, sa, don dausa gdhe, kayutawa, tingkih tambus, bawang matah, we [33a] ktan gajih, wdhakakna awaknya kabeh, malih maka bablonyohnya, sa, gamongan cnik, tingkih lanang tambus, lunak gêcêl àwaknya. Malih, sa, carmman poh ijo, gamongan cnik, bras bhang, katumbah, sêmbar ulun atinya. Malih, sa, carmman bungli, ckuh lanang, bras bhang, katumbah, sêmbaràkna ulun atinya.
Ta, yan àngrêdêk wtêngnya, muni tan pakalà, kudi ombaking sagarà, puwuh gni mayoggà, dadi puwuh sagarà, nga, sa, mbotan kanyuhnyuh, asaban kayu buntêk, pijêr, tahap.
Ta, yanya jrit-jrit, tùr angaduh-aduh, mwang lumaku, dakang brahmà ring jro, nga, sa, banyu lari, sara ingasab, anggen adyusin awang agring, arapàkna wnang, ma, [33b] sang kambang ajà sira anglaranin, angantukà, apan syanu pangawaking bhatàra Bayu, ora larà, 3. Muwah maka carunya, sa, sarwwa skar arum, gnahakna luhuring aturu.
Ta, yan hana wwang agring, tan mari anangis, tani karwwan sakitnia, tùr angaduh-aduh, jrit-jrit anagih-nagih toyà, puwuh api ring jro, nga, sa, sêmbung bangke, kasimbukan cmêng, pancarsonà, sami akahnya, nyuh tunu, bawang tambus, weh iragan ktan gajih, tahapàkna. Maka sêmbarnya, sa, babakan bungli, ron balingbing bêsi ne kuning, tingkih jêntung, ckuh lanang, bras bang, katumbah, sêmbaràkna ulun atinia.
Ta, puwuh mtu ring pusêr, sa, muñcuk dhapdhap ne macanggah, 3, alap makà tatêlu, tulis kayeki, ang [34a] ung mang, suba masurat, simbuhakna tlung kêprusan, ong lara angsêp bhùwana angsêp larà, tkà waras, sidi mandhi mantranku. Iti pamalik puwuh, mirah, mwang puwuh mangsi, sa, muñcuk dapdhap, amusti panjangnia, ngamêt maicêhan, ra, trasibang, bawang tambus, 9 bêsik, uyah uku, cakcak, prêsàring, tahapakna. Iti mantrania, ma, ong ah, 3, ptêng pulung, buddha buddhi, wudhwa wuwutar, ah sêp, 3, tingkahing akaryya, sêsantun dena gnêp, màrtha, 3127.
Ta, yan hana puwuh maningning putih, puwuh mirah, nga, sa, kapkap wwattha padha, 3 bidang, tabyabun, 3 bulih, mica gundil, 3 bulih, sami krusuk, yeh cukà tahun, ma, ong siwà nirmmalà swaha, wus minantran, [34b] arapin puwuh mirahe jugà, haywa ring ne lyan.
Ta, yania muningning putih rupania, tùr dumilah tejania kala wngi, puwuh wintên, nga, balikaknà dêna glis, eweh dahat, meh pjah wwang mangkana, tawarên dena glis, mwang wdakaknà sakalwiring pamari pùrnnaning dhakang, uncaraknà pangawruh ira kabeh. Iti mantrà pamùrnnaning dakang, ang ung mang, ong, haywa caweh, mwang haywa amajarang ring wwang lyan, tan siddhi phalania. Muwah hana puwuh sawiji, tan wruh wwang anukangin, kawruhaknà muñining wwang agring kacacar, jania kñat-kñat sakitnia, ring saåwwa sandhi, ika puwuh dhaka, nga, angênanin wwang ikà, iku angadak aken deyog, kabeh, sengkok, sahananing kepek, [35a] tumbuhnia ring sarwwa sandi, yan mêtu de sang anukangin, nora ya samangkana, sakàdi ring arêp. Yan wawu sakit karasà, kñat-kñat sakitnia, sembaraknà dena glis, sa, rwan dausahayà ne kuning, kuñit warangan, 3 ris, uyah uku, bawang adas, isin tingkih, ma, a, 3, sêmbarakna wnang.
Ta, puwuh dhaka, sa, akah jarak anom, cakcak prês dena brêsih, ra, sari kuning, arapàknà.
Ta, puwuh dhaka, sa, carmman kusambi, uyah, gula pinipis, kinla ring kawali wajà, rinajah cakrà, kinla ring arêping sanggar kamulan, sêsantun 1, gnêp, mârtha 700, mwang canang 2 tanding, màrtha 33, swang-swang, ma, ong sanghyang Tripurusà, angluwaranà [35b] lara-larà muksah ilang, tka waras, tlas. Dagingin wwe jruk masem, arapàknà. Muwah makà pangupine, sa, kapkap wwatnia padha, 3 bidang, tabya bun bungkut, 3 bulih, mica gundil, 7 bêsik, trikatukà. Yan masih agring, sa, lêngis tanusan, kulit pñu ginorang, lêngisnia anggen ngapunin larania, ma, tunggal kadi dumun. Iti mantrain, ta, sakaluiring puwuh dhaka, ma, ah sêp, 2, tlas. Yan arêp ngawtuwang puwuh dhaka, sa, katiwawalan nangka, umbin kayutawa, sanggawuk, 3 bêsik, yeh tbu malêm, mantrain sarin manobhawa. Idêp mtu lingsir wetan, luhuring manobhawa, pêhakna ring irungnia tngên. [36a] Ma, arêp ring wtêng, mngà mtu mngà, 3, tlas. Iti ngaran mantrà sarin manobhawa, phalanya tlas puwus ikà ne ring dalêm. Iki tngêrania puwuh dhakà, yania sampun mtu ring jaba, yania putih kadi apuh masawang gadhang, tuktuknia magatra gtih, iku tngêran puwuh dhakà, sampun mêdal, nga, tambania ikà kadi dumun tan len, tlas.
Ta, puwuh sindhu rajà, ring luwêd ati, sa, asaban tambagà, mirah tridhatu, lebokàkna ring toya ikà, ma, ong nitaya nama yaya tayà yaya mayà ya cintya yà maya, murub brahmà mati, angsêng lara wignàning janma manusà, ong swaha, tingkahing amantrà, amati bayu, toya ika inum mwang raupang, ta, puwuh [36b] sindhu rajà, magnah ring ampru, sa, krikan kawu nguda, weh tabu puwuh, uyah, mica 7 bêsik, yeh iragan ktan gajih, tahapàkna, mantrain sarin baya. Tngêrin puwuh ikà, yan hana wwang agring, grah awaknia, tùr malaku-laku toyà, ika tngêran puwuh sindhu rajà, ngênanin wwang ikà, nghing kari ring jro.
Ta, puwuh pagawen desti, yania udêp-udêp puwuh puwuhnya, sa, klapà ijo, ne sumambuh, akah payà puwuh, nyalin celeng aji keteng, aja mlaku imbuh, tahapàkna, wdhaknya, sa, don kwanji, tingkih, bawang, wdhakakna. Sêmbarnya, sa, kapkap ne wayah, ne ulung malingêb, winêjêk, asuh apang brêsih, isen, gamongan, padha pinarud, prês kutang bangkêtnia, we cukà, kinlà, wus ratêng, wdhakakna [37a] ring awaknya kabeh.
Ta, puwuh sukun, puwuh tambagà, ring jro, sa, kapkap wwata padha, 3 bidang, uyah uku, gulasari, yeh juwuk purut, pipis arapaknà, muwah maka inumnia, sa, akah pucuk putih, bungkil biu gdhang sabha, anwam, lunak tanêk, kêndhal batukà, wor kabeh, cakcak prêsàring, tahapàkna, wenya.
Ta, puwuh tambaga, sa, uyah madadah, kcirin yeh tombong, lepàknà.
Ta, yania bêsêh ring pranà, yan ring purus, sa, rwan bingin, tombong, ra, adas, arapàkna.
Ta, yania bêsêh ring bhagà, sa, bwah jêbug, trikatuka, weh widhuh bhang, pipis, arapàkna.
Ta, yania bêsêh sagnahnia, sa, don dausahayà ne kuning, isin tingkih, uyah uku, bawang adas [37b] sêmbarakna ring bêsêhnya, ma, nini calon.
Ta, bêsêh, sa, sambung-sambung, botor putih, komak putih, kunyit warangan, 3 ris, bras bang, cêkuh lanang, trikatukà, yeh cukà, wdhakakna ring bêsêhnya.
Ta, pangêcêl bêsêh, sa, antawali sacêngkang panjangnya, don tuju musnà, rwan tiying buluh, isen kapur, gamongan, kapkap tabya bun, tmutis, don dausà gdhe, lunak, yeh santên, aworin lêngis tanusan, kla ring kawali wajà, rinajah kayaki, ah, kla riarêping sanggar kamulan, ma, ong sah, sêmbar ring, trikatukà.
Ta, yania bêsêh ri sarwwa sandinia, sa, rwan tingulun, rwan tuju musnà, trikatukà, pipis, arap akna larania.


text:
Lontar Usada Kacacar 58a – 63a
Nihan tingkahing kacacar, yan praptà ikang gring kacacar, kamranan akeh mati, sa, sanggah tatwan, mapenjor pring buluh gadhing, nghing akatih ne agöng ne pañjang, kari kàtùt donya, pring ika marajah gana mùrtthi, maawak gni anglayang, yan wus marajah, sa, suci asoroh, dhaksinà 1, pras 1, gnêp saupakaraning suci, suci ika unggahaknà ring sanggar tatwan ikà, mwang duluranya sami munggah, sanggah ikà wnang gnahang ring pusêh, ring desa, ika kmit sai-sai, aturin sarwwa bantên. [58a] dening manusà padha, wwang durung kacacar, padha bhaktya ring rarekan bhatàra ganà ikà, kukundhanganirà, ma, ong indhah ta kamu bhatàra ganà, tulung manusanirà katiban lara kacacar, uripàknà manusan hulun, sa, ba, ta, a, i, na, ma, si, wa, ya, tlas. Iti sêsayut gring kamranan, akeh mati, yania nuju sasih kalima, kanêm, kapitu, kaulu, kasanga. Yan mangkana panangkaning agring kacacar, phalanya pùrnna denya. Wnang sira añujukakên sanggah cukcuk pring gadhing, marajah cintya, mwang sanjatà nawasangà, salimpêt limà, mwang salimpêt tlu, sangkan para. Sanggah ikà gnahakna ring lawang kiwà, malamak busung, luhurnya pandan, palawanya myanà [58b] cmêng, aneh, dausakling aneh, ring luhuring sanggah, don kayu tulak, bêbantênya, sgà sapnêk, iwaknya kuning taluh, mwang kacang komak, mwang canang atanding, malih sgêhan ring sor, sa, nasi akêpêl, uyah arêng, mwang canang 1, mwang dulurannya sgêhan pañacak 5 tanding, bantênin sai-sai. Iti sêsapannya, ma, ra kaki byasalà, ra nini byasali, ra kaki morosi, ra nini morosi, aja sira maparêk ring hulun, ring anak putu rabininghulun, mangkat kità mari ngayah, jamur jipang pêparantà, apan gurunmu hana ring kono, gurunmu anguru ring aku, lah pomà, ayo lali, ong bhùtà mang mang [59a] kàla mang mang, mang mang sarwwa dùrgga dùrjjana, ih nini bhagawatthi, kaki bhatàra kàla, i bhùtà abang, i bhùtà putih, i bhùtà irêng, aja sirà amilara anak putu rabiningsun, iti sanghyang cintya mùrtthi ngadêg, ring awaku, sing tkà dùrggà kala nêmbah, tka rêp sirêp, 3. [59b]
Iti tatulak gring kacacar, mwang kamranan, akeh mati, sa, sanggah cukcuk pring gadhing, marajah Tayà, mwang sanjatà nawasanghà, salimpêt tlu, mwang hêlêr tunggang mnêng, sangkanpara, palawanya kayu tulak, myana cmêng, lamaknya pandhan, mwang busung, bêbantênya sgà kuning dwang pulung, iwaknya sarin taluh bebek, kacang komak, sudang sêsaur, canang atanding, tigang dinà bantênin sanggah ikà wusan tigang dina, malih bantênin sgà sakêpêl, uyah arêng, ika bêbantênya sai-sai, abulan pitung dina, sêngkêrnya, tigang bulan kawasà, ma, ong sanghyang Tayà ta ngaranku ring bhùwana kabeh, apan aku uriping jagat, uriping dewa manusà, uriping sarwwà mambêkan, uriping [60a] bayu sabdha idêp, ong ong sarwwà dùrggà dùrggi, byoh dhurattha, tlas. Iti tingkahing katibanan gring kacacar, anggawe sanggah cukcuk, asuku tunggal,1, gnahaknà ring sampining lawang tngên, maka bêbantênnya tumpeng angêt-angêtan, iwaknya pêlas ñuh, jangan ranti, sambêlnya tan patrasi, sanggah ikà madaging sujang, ne ring kiwà, madaging twak, ne ring tngên madaging yeh, macanigà bungan pucuk, wus kàtur upakaranya sampun sande, muwah bêbantên ring lêbah, bubuh suyuk, asusuguh ring lêbuh, maduluran bras pipis yan sampun wngi, raris obor-oborin umahnya, laju ring marggà agung, raris binuncal ikang sundih, [60b] ring marggà agung. Iti mantran mnekang bantên ring sanggah cucuk, ma, kaki bhutà siwa gni, nini bhùtà siwa gni, bapà bhùtà siwa gni, kita kinen denira bhatàrà bhuddha, angungguhang manusanirà katiban dakang, aja sira lali sahinge, salah ulah, yan hana sahalaning dakang, sira anambanin, lah pomà, 3. Yan ganggetin talêr mantrà iki angge, riwawu mnekang bantên ring sanggah, ma, kaki bhùtà siwà gni, nini bhùtà siwa gni, bapà bhùtà siwa gni, kita kinen denira bhatàrà buddha, angungguhang manusanirà, pamantuka sirà ring buddha layà, manusanirà sàmpun anganggetin, haywa sira [61a] anggêpok malih, poma, tka lwar, 3. Malih mantran mabantên ring lêbah, sa, nasi akêpêl, mebe urab barak urab putih, muwang urab gtih, ma, kaki anglaranin ingsun kawruhà ring larania, kiotet ogel, ki pukang, kimarit, ki gtih, ki uyup, iti ganjaranirà hamet, tkà pùrnnà, 3. Yan sàmpun tutug tlunh kajêng, wnang anggetin ring pakayêhan, upakaranya kadi dumun, mwang mantranya talêr patêh, wawu rawuh ring tukad, memantrà majati ring toyà dumun, wus amantrà, raris salud toya ikà, antuk tambang, yadin batil wnang, sangku wnang, raris dyusin wwang agring kacacar, ring tlenging banyu, sane mili [61b], yan sàmpun wusan anganggetin, raris lukatàknà wwang ikà antuk toya ika, ne mawadah tambang, ma, ong banyu malà ring ragà, yan hana alaning ragà aku angilangakên, yan hana talatohing ragà, aku amrêsihin, bhatàra asung bayu, saka sanggà dening bhatàrà bhatàra amtokàkên puwuh, apan aku bhatàra kàlà wastu, aku bhatàri kàla wastu, puwuh aku bhatàra kàla wastu, angungkulin tan kaungkulan, lumaku tan kawayangan, angilangaknà lara rogà witrama prêmalà, muksah, 3, tlas. Muwah pamarisuddha wongkna gring kacacar, sa, toya añar, mawadah payuk añar, yadyan sibah wnang, tan mari [62a] sêsantun, dena gnêp, maduluran canang, 1, gnahaknà ring luhuring sêsantun, maka kasidyaning amantrà, phalanya lukat denia ikang puwuh alà, mwang sahalaning awak, makà panabdab puwuh, nga, mantranya tunggal kadi mantran panglukatan panganggetane kadi dumun.
Iti paninton gring kacacar, trapàknà riwawu glêmnya, sa, payuk añar, madaging toya, samsam dausakling pinge, skar putih, bras putih, mwang sêsantun dena gnêp, artha 700, maduluran canang atanding, saha rakà, lwiranya, yan wwang lanang katiban gring kacacar, iti mantranya, cai cili gosti, purus miyik, ida tkà mangrarattha, alinggih andhikani [62b] gosti, ida tka mangadêg, aas bulun butuh i gosti, mandadi puwuh lampni, puwuh ganti, puwuh masi, puwuh nasi-nasi, dadianira kabeh, dadianira puwuh syah, 3. Yan wadon wwang katibanan gring kacacar, iki mantranya, ma, kaki cili gosti, bagà miyik, ida tkà mangrarattha, alinggih andhikani gosti, ida tkà mangadêg, aas bulun têlin i gosti, mandadi puwuh sanggawuk, puwuh katumbah, dadi kita puwuh syah, 3, tlas, wus amantrà, dyusakna wwang agring ring arêping sanggar kamulan, phalanya bcik pawtun ikang puwuh ikà.
Puniki usaddhà kacacar, drewen Fakultas Udayana Denpasar, puput kasurat [63a] antuk Ida Bagus Ketut Kajeng, saking Desa Lambing, prêbêkêlan mambal, distrik abyansêmal, kalaning dina Buda Kelion wara Ugu, tanggal pisan sasih kelima rah 3 tenggek 8, isaka warsaning loka, 1883, yan anutang kadi Indonesia tanggal 11 bulan Oktober tahun 1961.


text:
Lontar Tattwa Catur Bhumi
Druwen : Sira Anwam Kerthadana
Sane nedunin : I Nyoman Sukada
Tanggal : 9 Januari 2003
1b. OM Awighnamastu
Hana kang carita ring purwakala, hana tusning Dalem Majalangu, mangaran Ida Ratu Sakti, kang parameswari mangaran Ida Ratu Ayu Mas Macaling. Sang kalih sami pada teleb ring tattwa kadyatmikan, maka miwah pada teleb ngalaksanayang yoga samadhi. Ida Ratu Sakti, teleb ri Dharma Kaputusan, angulik sarwa tattwa, nghing kang stri Ida Ayu Mas Macaling, tan mari teleb ring tattwa Kawisesan, Aji Wegig.
2a. Nemonin rahina ayu, lungha pwa sira sang kalih, saking panagara Majalangu, kahiring dening para Arya Sadaya mwah para mukhya bala. Katancit ring hawan, rawuh ring wewidangan Nusa Panida; ri sampun rawuh tepining jagat Nusa, ngulati linggih ngelarang yoga samadhi. Tan asowe raris ida manggihin genah sane suci, manut pahyunan ida patut linggih pacang ngastawa Hyang. Genahe punika mawasta Pucak Mundi, irika raris ngawangun pangasraman sarwi ngelarang yoga ring tiraning watu agung.
2b. Sawatara nem sasih suwen ida malinggih ring Pucak Mundi, raris kesah ida saking irika ngulati pasisi, kancit rawuh ring desa Munduk Biyas. Sarawuhe ida irika, kapendak olih wong desane sami, pingajeng sira Ki Bandesa Ngemban, maka pamucukking wong desa ika. Sasampunne suwe hanerika, raris kakaryanang Puri olih wong desa ika, miwah kakaryanang Pamrajan, maka linggih Ida Ratu Sakti ngelarang yoga, sinangguh Pamrajan Dalem.
3a. Sasukat ida malinggih irika, desane wiakti rahayu tan kahanan pakewuh, dwaning sasab mrana sami pada puceh, mahawanan gemuh landuh desane sawengkoning Munduk Biyas. Sasampunne sowe malinggih ring Puri Munduk Biyas, raris wenten pikayunan pacang lungha ka jagat Bali, dwaning manut pakahyunan ida, sane sidha kacingak olih ida ri kalaning nglarang yoga, katah wantah genah-genah suci ring Bali, sane patut pacang linggih ida nglarang yoga.
3b. Indik ida punika raris kabaosang ring rabinida, nanghing rabine tan kahicen sareng lungha ka Bali, tur mangda jenek malinggih ring Puri, kahiring olih parekan kalih diri Ki Lenjar miwah Ki Lenjir. Tan caritayang ring hawan, Ida Ratu Sakti sampun rawuh ring Bali, kahiring olih para Arya Majalangu miwah Ki Bandesa, ngawangun pangasraman ring Munduk Guling. Yan akudang rahina jumenek ring Munduk Guling, raris kesah saking irika, ngulati genah ngaler kawuhang, gumanti rawuh ring
4a. Pallawa Gambhira, kesah saking irika jumujug ri tengahing alas, sane katah wenten buronipun. Kala irika akeh para Arya maparek ring ida makadi Arya Sentong, Jelantik, Wang Bang, mwah tusning Dukuh Jumpungan. Irika agawe kuwu sahiderang genah, akarya bangket lan wilanggala, anandur phala wija, kangge pangupajiwa. Genah Ida Ratu Sakti, katangun Puri mwang Pamrajan, kawastanin Puri Dalem Sala.
4b. Kesah saking irika angungsi genah ring wewidangan sawah, akeh kapanggih buron menjangan, genah ika kawastanin Tinjak Menjangan. Irika Ida Ratu Sakti nglarang yoga samadhi, ring luhuring watu lempeh, Sira Arya Sentong, angwangun yoga ring temuku aya, lan Ki Bandesa nyujur ngelod kawuhang, ring tengahing alas sane akeh wenten buron bojog, sami anunggaling idhep, nunas waranugraha ring Hyang.
5a. Mungguing Arya Sentong, rawuh ring genahe sane wenten panambak toya wiadin empelan, irika wenten kapanggih pancung tiying gading, ring samping pancunge punika dane ngalarang yoga samadhi. Yan akudang rahina maka suwen ida mayoga irika, raris ri sampun puput yogan ida, malih mawali ka linggih Ida Ratu Sakti ring Tinjak Menjangan, tur nguningayang ring saparindik danene sidha polih pahica. Kala
5b. punika Ida Ratu Sakti mapahica panugrahan ring Arya Sentong, aganti nama ngaran I Gusti Ngurah Pacung, mapan polih keris ring panambak toya, kaloktah mangaran Ki Gusti Pacung Sakti. Lan Ki Bandesa nguningayang daging panugrahan, manggihin sakadi Puri, nanghing dahating sepi, tur mangda digelis kesah sangkerika, genahe punika kawastanin Keraton/Kedaton mangke. Mawit sangke irika Ki Bandesa, aganti nama, kawastanin Ki Bandesa Sabeng Puri.
6a. Sang trini ring genahe punika, mupulang watu sane kangge linggih, tur kawangun Pura kawastanin Pura Paruman. Kesah saking Paruman angungsi ngaler kawuhang, hana semer, toyannyane kalungkung suci, irika sang trini nangun yasa, watu genah linggih ida, kangge nekep semere punika, mawastu genahe punika kawastanin Pura Pusering Tasik. Saking Pusering Tasik lungha kesah ngalerang, rawuh ring pradesa
6b. sane wenten wit campaka putih, irika mararyan, ngelarang yoga, genahe punika kawastanin Jemeng, Pinge, Tuwa . Kesah saking irika nuju Sarwa Nadi, Tegeh, Angsri, Gunung Lebah, Penataran, Pucak Asah, irika wenten wit poh, alas punika kawastanin Alas Poh. Ring pareking genah punika makarya pasiraman, kawastanin Biji Tamansari, iriki ida madruwe pamebesan antuk watu, punika dwaning batu punika mawarna selem asibak, barak asibak, sinangguh Batu Saliwah. Akeh yan kathakna.
7a. Kacarita muwah ring Puri Dalem Sala, katiben dening mrana agung, mahabhara, angrusak sawah, panegalan lan wewalungan, genah ika sampun kahibekan dening lata mahaghora, ika kawastanin Alas Bun. Ika marmane kapendak Ida Ratu Sakti, saking Pucak Asah, sagreha wong desa ika, anyuhun pada, angaturaken bhoga saha pacanangan. Ri huwus mangkana anglaraken yoga samadhi, anangun kirti yasa lan sregep upakara, kadyangganing Panangluk Mrana, tur angayum Puri lan Palinggih. Irika suwe ida jenek kaabih dening para wong sadaya, jagate landuh, trepti, sami sumuyug ring ida.
7b. Ri kala anangun yadnya Ida Ratu Sakti, Ida Dalem Majapahit, mapotusan ring Ida Dalem Jawa, sane malinggih ring Dalem Solo, katunas putranida Dalem Solo, raris katuhur olih Dalem Majapahit, pacang mamacekin gumi Baline, santukan putran Dalem Solo mijil buncing, saha pangiring I Rare Cili, Ki Janggal Mangsa, Ki Grombong Selem, Ki Macan Gading, Ki Tungtung Tangis, Bhuta Blego, Ratu Gde Bhima, Ki Jaran Nongklang, ika iringan ira Dalem Solo.
8a. Mangkana tattwaning Catur Bhumi, kang sinangguh kang ngawisesa sahananing sasab mrana, yan huwus menget rahayu ikang jagat, dirghayusa panenggeking bhumi.


text:
Upakara dan Upacara Rsi Yadnya
- Menyelesaikan yadnya yang di minta oleh orang yang mempunyai atau melaksanakan upacara yadnya ( yajamana ).
- Menyebarkan ajaran Weda. Di sini seorang rsi mempunyai kewajiban sebagai pengajar dan sebagai pendidik, karena rsi tersebut merupakan perantara ilmu pengetahuan Weda kepada para siswanya dan beliau jug sebagai pendidik karena beliau harus dapat mengembangkan pribadi siswanya serta mendekatkan mereka kepada pengaruh-pengaruh yang baik.
- Sebagai seorang rsi, beliau mempunyai kewajiban untuk berperan secara aktif dalam memecahkan masalah-masalah yang ada hubungannya dengan keagamaan, misalnya penentuan hari-hari baik untuk melakukan yadnya, memulai suatu pekerjaan-pekerjaan penting dan lain sebagainya.
Rsi Yadnyamawit saking ngemargiyang swadharmaning sang sadaka ring para jero-ne sami, punika pisan sane ngawanang i para jadmane wenten utang budhi ring sang sedaka, kabawos Rsi Rnam.
ring tepengan puniki, waluya kepatutan utawi dharmaning bhakti, satunggil diangken i para jana mangda mapunia ring sang sadaka sane pageh ngamong brata lan swadharmaning kasulinggihan, sapunika taler panungkalikannya ida sang sedaka ring i para jana.
Upayadnya Rsi Yadnya
ngelaksanayang padiksaan marep ring sang sane jaga keadegang sulinggih, teleb ring tatwa, teleb ring sarin-sarining sarasamuccaya miwah teleb ring sekancan tatwa kasucian sane tiosan tur tan maren magening-gening, lascarya matirtayatra ke genah-genah suci.
Padiksan utawi Apodgala
- sang sane jagi madiksa, pangawit ngerawat panabean, mateges nunas pasuwecan ring calon Nabe, mangda ledang nganggen sisya. sangkaning kaledangan calon Nabe ring calon sisya, raris kapiteketang mangda sakeng mangkin sida nelebang tatwa-tatwa kasucian, pamekas teleb ring sarin-sarin sarasamuccaya.
- kirang langkung 210 rahina saking sadurung padiksan, calon sisya tangkil ring calon Nabe, nguningayang sapawarah Ida calon Nabe, sampun sida kagulik. saking calon Nabe ngamanahin antuk piteket-piteket sane nyalarin kesucian punika serayan nampek.
- kirang langkung 105 rahina saking sadurung padiksan, maling tangkil calon sisya ring calon Nabe, mapinunas dumadak lantur pasuwecan Ida calon Nabe, nganugrahin dados nunasang padewasan kala padiksane, malih piranti upakara lan upacara nganinin padiksane sane jagi rawuh.
- sesampune kanugrahin punika sami, 42 rahina sadurung padiksan, calon sisya raris nawur hutang sumbah ring yayah-rena, yadyan sane tiosan, saha misekenang praya durus madiksa/mapodgala/madwijati.
- ring 11 rahina sadurung padiksan, ngaturang panawuran sejangkepan ring calon Nabe, saha mapinunas mangda ledang praya kairing kecatur parhyangan nunas tirtha diksa, papintonan ring Ida Bhatara Kawitan.
- sarahina sadurung padiksan, calon sisya ngekeb saha upakara manut palalugrahan Ida calon Nabe.
- ring rahina kanjekan padiksane raris kalaksanayang pasucian saka katapak, kabisekayang, kaicenin pacatu, pawarah pingit, kagentosin aran, kagentosin aran genah/makadi pecak umah - dados griya.
Tata Kramaning Sisya ring Nabesisya kanjekan nangkil/ktemu ring Nabe, patut katembenin antuk sumbah bhakti ring Nabe, Padmasana, pada asama, sami wenang mangge.
- sisya tan wenang apawarangan ring sentanan Nabe.
- sisya tan wenang alpaka/dursila ring Nabe.
- sisya tan wenang ngeluanin Nabe.
- sisya tan wenang malinggih ring palinggihan Nabe
- sisya tan wenangpiwal ring sapawarah Nabe.
- sisya tan wenang meleng Nabe saduwuring ceking.
demikianlah tentang Upakara dan Upacara Rsi Yadnya, semoga bermanfaat.